Minuri/sinhala-corpus-wikipedia huggingface dataset:
පසුව තේජොං රජු (13671422)
පාක් සුන්-යොං, සෝහ්යුන් කුමරිය ලෙස – තේජොං රජුගේ දියණිය සහ පී දෝගේ සොයුරිය (ප්‍රබන්ධ චරිතයකි)
යූන් සි-යොං, ළමා සෝහ්යුන් ලෙස

සහායක චරිත
රාජකීය නිවස
කිම් කි-හ්යොන්, තේජෝ රජු ලෙස
ලී බ්යුං-වූක්, යංන්‍යොං කුමරු ලෙස
කිම් බෝ-මි, ග්යොංහ්යේ කුමරිය ලෙස
හන් ජොං-වූ, මුන්ජොං රජු ලෙස
චෝයි ස්‍යුං-හූන්, ලී හ්යං ලෙස (පසුව මුන්ජොං රජු)
N/A, දන්ජොං රජු ලෙස
ගෝ යොං-බින්, සේජෝ රජු ලෙස

මාලිග නිලධාරීන්
කිම් දෝ-හ්‍යුන්, ලී චොන් ලෙස
සොන් බ්යොං-හෝ, හා යොන් ලෙස
ජුං හන්-යොං, හ්වං හුයි ලෙස
කිම් බ්‍යුං-කි, මෙං සා-සොං ලෙස
ලී යොං-සොක්, ජෝ මල්-සෙං ලෙස
හන් කි-ජූං, හියෝ ජෝ ලෙස
කිම් හ්යෝ-වොන්, ජොං චෝ ලෙස
කං ෂින්-ගූ, ජොං හ්‍යුම්-ජි ලෙස
ජොං යුයි-ගප්, ජොං ඉන්-ජි ලෙස
පාක් ස්‍යුං-ග්‍යු, පාක් ඉයුන් ලෙස
හ්වං යි-ගුන්, කිම් ගූ-නම් ලෙස
ලී ගුන්-මියුං, පාක් ‍යොන් ලෙස
ආන් ෂින්-වූ, චෝයි මන්රි ලෙස

සොඋංවන් ජනයා
ලී බ්යුං-හූන්, ලී සුන්-ජි ලෙස
සියෝ හ්‍යුන්-චොල්, චෝයි බොක් ලෙස (ප්‍රබන්ධ චරිතයකි)
ඉම් හ්‍යුක්, යූ තෙක්-සං ලෙස
මින් ජූන්-හ්‍යුන්, ජොන් බේ-චොන් ලෙස (ප්‍රබන්ධ චරිතයකි)
ලී ජූ-හ්‍යුන්, ජි ග්යොං-චන් ලෙස (ප්‍රබන්ධ චරිතයකි)
කං ජි-හූ, සොං සා-ගූක් ලෙස (ප්‍රබන්ධ චරිතයකි)

දොංග්රේහ්යොන් ජනයා
ලී ජි-හූන්, ජං හී-ජේ ලෙස (ප්‍රබන්ධ චරිතයකි)
කිම් දන්-යූල්, ළමා ජං හී-ජේ ලෙස
කිම් මියොං-සූ, ජං සොං-හ්වි ලෙස – ගෝර්යෝවේ විද්‍යාඥයකු සහ අමාත්‍යවරයෙකි
ජං යොං-සිල්ගේ පියායි
කිම් ඒ-රන්, ඉයුන්-වොල් ලෙස – ගිසෙංවරියකි
ජං යොං-සිල්ගේ මවයි. (අනුමාන චරිතයකි)
සොන් හෝ-ග්‍යුන්, ජං ගි-බේ ලෙස (ප්‍රබන්ධ චරිතයකි)
කං සුං-ජින්, සොක්-ගූ ලෙස – ජං යොං-සිල්ගේ හොඳම මිතුරා (ප්‍රබන්ධ චරිතයකි)
ලී ජූන්-සෝ, ළමා සොක්-ගූ ලෙස
කිම් දේ-ජොං, කිම් හක්-සූ ලෙස – වංශවතෙකි
ජං හී-ජේගේ මිතුරෙකි (ප්‍රබන්ධ චරිතයකි)
ලී ක්යේ-ඉන්  ළමා කිම් හක්-ජූ ලෙස

හන්යං ජනයා
යූන් ආ-ර්යුම්, ඉයුල්-සොන් ලෙස (චීන
乙善
Yǐ Shn) – සෝහ්යුන් කුමරියගේ සේවිකාව
පසුව සොක්-ගූගේ බිරිඳ
N/A, ඕ ගු-සන් ලෙස
ලී ගොන්, හන් නේ-ග්වන් ලෙස
කිම් මි-රා, උම් සං-ගූං ලෙස

මිං රාජවංශය
ඉම් දොං-ජින්  ජූ තේ-කං ලෙස (චීන
朱太江
Zhū Tijiāng) – මිං රාජවංශයේ පැරණි කුමරෙක් (ප්‍රබන්ධ චරිතයකි)
පාක් ග්යු-රි, ජූ බු-ර්යොං ලෙස (චීන
朱副伶
Zhū Flng) – තේ කංගේ දියණිය (ප්‍රබන්ධ චරිතයකි)
ඉම් චුල්-හ්යුං, යූන් බොං ලෙස – මිං රාජවංශයේ පණ්ඩකයකු ලෙස සේවය කරන ජොසොන් වැසියෙක්
ක්වොන් බින්, ෂෙංතොං අධිරාජයා ලෙස

විස්තීර්ණ චරිත
ක්වක් මින්-හෝ, ගෝ ගිල්-සූ ලෙස – ජොසොන් සහ මිං රාජවංශය අතර වෙළෙන්දෙකි (ප්‍රබන්ධ චරිතයකි)
ජෝ සං-ගූ, බ්යුන් දේ-චි ලෙස
බ්යුන් ජූන්-සොක්, චෝයි යූල් ලෙස
ජං ග්වං, ජෝ ග්වං ලෙස
හ්වං චන්-හෝ, මූ-සන් ලෙස
කිම් මින්-හ්‍යුක්, ඕ පිල්-ග්යෝ ලෙස
N/A, බේ කං-චූල් ලෙස
චා යේ-ජූන්, ඉම් මියුං-දොක් ලෙස
ඕ ජි-හ්‍යුක්, යූ චොල් ලෙස
චා බෝ-සොං, සොං සම්-මූන් ලෙස
ජං ජූන්-න්‍යුං
ජින් හ්යුන්-ක්වං
ලී ජේ-ක්වන්
පාක් දේ-ක්‍යු
ජොන් ජින්-කි
සොල් චං-හී
චෝයි දොං-යොබ්
කිම් මූන්-සික්
ෂින් චි-යොං
ජෝ ෂින්-ග්‍යුන්
ජෝ යොන්-හෝ
චෝයි දොං-ආ
හ්වං බි-හෝ
ලී හෝ-යූල්
ලී ජූ-යොන්

පසුබිම් නිරූපණ
නම් ඉල්-වූ, ජං සොං-බේ ලෙස – ජං සොං-හ්විගේ වැඩිමහල්ම සොයුරා
චේ දොං-හ්‍යුන්, කිම් බෝබ්-රේ ලෙස
යෝ හොයි-හ්‍යුන්, නා කි-සූන් ලෙස
සොං දේ-හන්, කුඩා යාචකයා 1 ලෙස
සොං මින්-ගුක්, කුඩා යාචකයා 2 ලෙස
සොං මන්-සේ, කුඩා යාචකයා 3 ලෙස

ඇගයුම්
පහත වගුවේ, නිල් පැහැ සංඛ්‍යා මගින් පහළම ප්‍රතිචාර ද, රතු පැහැ සංඛ්‍යා මගින් ඉහළම ප්‍රතිචාර ද දැක් වේ
සටහන
මෙහි 12වන කථාංගය විකාශය වීමට නියමිතව තිබුණේ පෙබරවාරි 7වන දින සවස ය
උතුරු කොරියාවේ මිසයිල දියත් කෙරුම (ක්වංම්යොංසොං-4) එදින 9
30ට යෙදී තිබුණු බැවින් දකුණු කොරියාව තුළ හදිසි තත්ත්වයක් ප්‍රකාශයට පත්කිරීමට එයට හේතුවයි.

මුල් නාදපථය

මූලාශ්‍ර

බාහිර සබැඳි
නිල වෙබ්අඩවිය 
ජං යොං-සිල් සඳහා KBS වර්ල්ඩ්හි ඇති ගිණුම
ජං යොං-සිල්ට හන්සිනෙමාහි ඇති ගිණුම

ජං යොං-සිල්ට ඩෝම්හි ඇති ගිණුම 

කොරියානු විකාශන පද්ධතියේ රූපවාහිනී නාට්‍ය
2016 දකුණු කොරියානු රූපවාහිනී කතාමාලා ඇරඹීම්
2016 දකුණු කොරියානු රූපවාහිනී කතාමාලා අවස්න වීම්
කොරියානු-භාෂා රූපවාහිනී වැඩසටහන්කරණය
2010 දශකය තුළ දකුණු කොරියානු රූපවාහිනී කතාමාලා
සත්‍ය සිදුවීම් මත පදනම් වූ රූපවාහිනී කතාමාලා
රූපවාහිනී කතාමාලා
ජොසොන් රාජවංශය පසුබිමෙහි නිර්මාණය වූ රූපවාහිනී කතාමාලා
දකුණු කොරියානු ඓතිහාසික රූපවාහිනී කතාමාලා
ජෝධා අක්බර් යනු සී ටීවී නාළිකාව ඔස්සේ විකාශය වූ ඉන්දියානු ඓතිහාසික කතාමාලාවකි
2013 ජූනි 18 දින විකාශය ඇරඹි මෙය සඳදා සිට සිකුරාදා දක්වා සවස් කාලයේ විකාශය කෙරිණි
මෙය නිෂ්පාදනය කරන ලද්දේ ඒක්තා කපූර් විසින් බාලාජි ටෙලිෆිල්ම්ස් යන සන්නාමය යටතේය
රජත් තොකාස් සහ පරිධි ෂර්මා මෙහි ප්‍රධාන චරිත නිරූපණය කරති
වර්තමානයේ සී අන්මොල් ඔස්සේ එහි නැවත විකාශය සිදුවුවද, නව කතාමාලා අභිබවා ඉහළම නාට්‍ය 5 තුළ රැඳීසිටීමට එය තවමත් සමත් වී ඇත
කථා සාරාංශය
වීරකථාවක් වන ජෝධා අක්බර් කතාමාලාව දහසයවන සියවසේ මෝගල් අධිරාජයකු වූ අක්බර් සහ රාජ්පුත් කුමරියක වූ ජෝධා බායි අතර සිදු වූ දේශපාලන විවාහය තේමාකොට නිමැවුණකි
‍ඔවුන්ගේ දේශපාලන විවාහය ක්‍රමයෙන් ආදරයක් බවට පෙරළෙන අයුරුත්, ඉන් මුළු මහත් ඉන්දියාවේම සිදු වූ වෙනස්කම් ද මෙමගින් නිරූපිත ය
ඉන්දියාවේ මෝගල්වරුන් සහ රාජ්පුත්වරුන් අතර පැවති සම්බන්ධතා මෙන්ම ඓතිහාසික යුද්ධ පවා මෙම කතාමාලාව තුළ අන්තර්ගතය
අක්බර් සහ ජෝධා බායිගේ ප්‍රේම වෘත්තාන්තයට පසුබිමින් රැජිණියන්, මාලිගා, නගරශෝභිනියන්, සහ අමාත්‍යවරුන්ගේ පුවත් ද දිවෙයි
එසේම ජලාලුද්දීන් අධිරාජයා ජනතාවගෙන් අක්බර් යන නාමය හිමිකරගත් අයුරු ද මෙම කතාමාලාව මගින් වටහාගත හැක
චරිත නිරූපණය
{{columns-list|2|
 රජත් තොකාස්, ජලාලුද්දීන් මොහම්මද් අක්බර්/අක්බර් ලෙස
 පරිධි ෂර්මා, ජෝධා බායි (මරියම්-උස්-සමානි) ලෙස
 රවි භාටියා, නූරුද්දීන් මොහම්මද් සලිම් ජහාන්ගිර් ලෙස
 හීනා පර්මාර්, අනර්කලි ලෙස
 ලවිනා ටන්ඩන්, රුඛයියා සුල්තාන් බෙගම් ලෙස
 ගෝපාල් සිං, බිර්බාල් ‍ලෙස
 මනිෂා යාදව්, සලිමා සුල්තාන් බෙගම් ලෙස
 අංකිත් අයිසාදා, දෙවන මාන් සිං ලෙස
 ආයුෂ් ආනන්ද්, අබ්දුල් රහිම් ඛාන්-ඉ-ඛානා ලෙස
 ශීසන් කේ මොහ්ඩ්, සුල්තාන් මුරාද් මිර්සා ලෙස
 ගෞරව් ෂර්මා, සුල්තාන් දනියල් මිර්සා ලෙස
 චයියා අලි ඛාන්, හමිදා බානු බෙගම් ලෙස
 රෝහිත් ජෝෂි, ෆර්හාන් (සලීම්ගේ මිතුරා) ලෙස
 අංකිතා චෞධරි, මෝති බායි ලෙස
 අනුරාග් ෂර්මා, මහරාණා ප්‍රතාප් ලෙස
 ෂෞර්ය සිං, රාජා තෝදර්මල් ලෙස
 අශෝක් දේවාලියා, හොෂියාර් ඛාන් ලෙස
 අශ්විනි කල්සේකාර්, මහම් අංගා ලෙස
 විකි බට්‍රා, කුන්වාර් සුජාමල් ලෙස
 ප්‍රණාව් මිශ්රා, මිර්සා මුහම්මද් හකිම් ලෙස
 පරාග් ත්‍යාගි, ෂරිෆුද්දින් හුසේන් ලෙස
 කුණාල් ඛොස්ලා, කුටුබුද්දින් කෝකා  ලෙස
 සෝනාක්ෂි මෝර්, බක්ෂි බානු බෙගම්  ලෙස
 මිතා වශිෂ්ත්, මා චුචක් බෙගම් ලෙස
 ලෝකේන්ද්‍ර රාජවත්, ෂම්සුද්දින් අතාග ඛාන් ලෙස
 අමර්ප්‍රීත් රායිත්, ජිජි අංග ලෙස
 චේතන් හංස්රාජ්, අධාම් ඛාන් / හේදර් ඛාන් ලෙස
 නාවෙද් අස්ලාම්, භෛරම් ඛාන් ලෙස
 රජීව් සක්සේනා, රාජා භර්මාල් ලෙස
 නටාෂා සිංහා, රාණි මෛනාවති ලෙස
 කුණාල් භාටියා, රාජ්කුමාරි භග්වන්ත් දාස් ලෙස
 නුපුර් සක්සේනා, සා භගවති ජි සහිබා ලෙස
 භක්ති නරුලා, රාණි ලීලාවතී ලෙස
 ගාන්ධර්ව පර්දේශි, රාජ්කුමාර් ජගනාත් ලෙස
 දේව් බිෂිත්, රාජ්කුමාර් ඛාන්ගාර් ලෙස
 අංඛිල් වේද්, රාජ්කුමාර් රාජ් සිං ලෙස
 අජේ පෝල් සිං අන්දෝත්‍රා, මන්ත්‍රී ලක්ෂ්මන් දාස් ලෙස
 ප්‍රින්ස් සිං, සූර්යභාන් සිං ලෙස
 කල්‍යාණි ත්‍රිවේදි, ෂගුනිබායි ලෙස
 මේඝ්නා නායිදු, බෙනාසිර් ලෙස
 කේතන් කරන්දේ, ඛයිබර් සාරා ලෙස
 මනෝජ් සිං, රේෂම් ඛාන් ලෙස
 ශිල්පා රයිසාදා, නිගාර්/ෂෙහ්නාස් ලෙස
 රාන්වීර් චහාල්, රෂීද් ඛාන් ලෙස
 ධාර්ති භාට්, සුකන්‍යා ලෙස
 සානියා තෝකීර්, ළමා අනර්කලී ලෙස
 අයාන් සුබායිර් රහ්මානි, ළමා සලීම් ලෙස
}}

ඓතිහාසික නිරවද්‍යතාව
මෙම කතාමාලාවේ නිරූපිත බොහෝ සිදුවීම් සත්‍ය සිදුවීම් පාදක කරගත් ඒවායි
‍ජෝධා සහ අක්බර් විවාහ නොවූ බවට ඇතැම් වාර්තාවල සඳහන් බැවින්, ඇතැම් රාජ්පුත් කණ්ඩායම් ප්‍රකාශ කළේ ජෝධා විවාහ වූයේ අක්බාර් සමග නොව, අක්බාර්ගේ පුත් ජහාන්ගිර් සමග බවයි. ඔවුහු මෙම කතාමාලාව සහ සෝනි ටීවී නාළිකාව ඔස්සේ විකාශය වූ තවත් ඓතිහාසික කතාමාලාවක් වූ භාරත් කා වීර් පුත්‍ර - මහාරාණා ප්‍රතාප් යන කතාමාලා ද්විත්වයට විරෝධය පලකළහ
රාජ්පුත් ප්‍රජාවේ සාමාජිකයින් විසින් මෙම කතාමාලාවේ තේමාව ද විවේචනයට ලක්කළේ එය වැරදි වැටහීමක් ඇතිකරන බව පවසමිනි
රාජස්ථාන්හි පැවති එක් විරෝධතාවක දී, ඔවුන් ප්‍රකාශ කළේ මෙහි නම වෙනස් නොකළහොත් බාලාජි ටෙලිෆිල්ම්ස් ආයතනයේ කිසිදු චිත්‍රපටයක් සිය ප්‍රාන්තය තුළ මුදාහැරීමට අවසර නොදෙන බව පවසමිනි
ඒක්තා කපූර් පැවසූයේ, "මා හැමවිටම විශ්වාස කරන්නේ එය 20%ක් ඉතිහාසය බවත්, අනෙක් 80% ජනප්‍රවාද බවයි" යනුවෙනි
නිෂ්පාදනය

මෙම කතාමාලාවේ නිෂ්පාදිකාව වූ ඒක්තා කපූර් ආභාසය ලැබූයේ බොලිවුඩයේ අශුතෝෂ් ගෝවාරිකර් විසින් අධ්‍යක්ෂණය කළ 2009 පුළුල් තිර චිත්‍රපටයක් වූ ජෝධා අක්බර් සිනමාපටය මගිනි
මීට පෙර ඒක්තා කපූර් සමග තේරේ ලියේ නැමැති සෝප් ඔපෙරාවේ කටයුතු කළ රජත් තෝකාස් නම් රංගන ශිල්පියා මෙහි ප්‍රධාන චරිතයක් වන අක්බර්'' රජුගේ චරිතය සඳහා තෝරාගැනිණි
මෙහි එන ජෝධා දේවියගේ චරිතය සඳහා නිළියක තෝරාගැනීමට ඒක්තා කපූර්ට රටපුරා තිර පරීක්ෂණ 7000ක් පවත්වන්නට සිදු වූ අතර, පසුව ඒ සඳහා පරිධි ෂර්මා තෝරාගැනිණි
අක්බාර්ගේ ප්‍රධාන භාරකාරිණිය සහ ආරක්ෂිකාව වූ මහම් අංගාගේ චරිතය සඳහා අශ්විනි කල්සේකාර් තෝරාගැනිණි
සම්මාන සහ නිර්දේශ

මූලාශ්‍ර

බාහිර සබැඳි
 ජෝධා අක්බර්
නිල නාළිකා වෙබ්අඩවිය

අක්බර්
ඉන්දියානු කාලාන්තර රූපවාහිනී කතාමාලා
සී ටීවී රූපවාහිනී කතාමාලා
ඉන්දියානු ඓතිහාසික රූපවාහිනී කතාමාලා
රූපවාහිනී කතාමාලා
2013 ඉන්දියානු රූපවාහිනී කතාමාලා ඇරඹීම්
2015 ඉන්දියානු රූපවාහිනී කතාමාලා අවසන් වීම්
සොංජෝ රජු (26 නොවැම්බර් 1552 – 16 මාර්තු 1608) යනු 1567 සිට 1608 දක්වා කොරියාව පාලනය කළ රජකෙනෙකි
ඔහු ජොසොන් රාජවංශයේ දාහතරවන රජු ලෙස සැලකෙයි
ඔහු ප්‍රකට වූයේ කොන්ෆියුසියානුවාදය දිරිමත් කිරීම සහ ආරම්භක රාජ්‍ය සමයේ රාජ්‍ය සබඳතා ප්‍රකෘතිමත් කරගැනීම හේතුවෙනි
පසුකාලීන සමයේ ඔහුගේ දේශපාලන අදක්ෂභාවය හේතුවෙන් දේශපාලන අරගල සහ ජපන් ආක්‍රමණ පැනනැගිණි
පසුබිම
1552දී හන්සොං (වර්තමාන, සෝල්) නුවර යි යොන් යනුවෙන් උපත ලද සොන්ජෝ, දොක්හ්‍යුං කුමරු‍ගේ (덕흥군) තෙවන පුත්‍රයා විය
දොක්හ්‍යුං කුමරු යනු ජුංජොං රජුට දාව රාජකීය වංශවත් චංබින් ආන්-සි උපබිසවට (창빈 안씨, 1499–1549) උපන් පුත්‍රයෙකි
යි යොන්හට “හන්සොං කුමරු” යන නාමය ලබාදෙන ලදී
මියොංජොං රජු උරුමකරුවකු නොමැතිව තරුණ වියේ දී මියයාමත් සමග රාජකීය පෙළප‍තේ ඉන්පසු සුදුස්සා වූයේ හන්සොං කුමරුයි
අනතුරුව රාජ මාලිගයේ තීරණය අනුව 1567දී ඔහුව සිංහාසනාරූඪ කෙරුණු අතර, එවිට ඔහුගේ වයස අවුරුදු 16කි
එහි ප්‍රතිඵලයක් ලෙස ඔහුගේ පියාව දේවොන්ගුන් (대원군, 'මාලිගයේ මහා කුමරු') යන පදවියට උසස් කෙරිණි
මුල්කාලීන රාජ්‍ය සමය (1567–1575)
සාමාන්‍ය ජනයාගේ ජීවිත වැඩිදියුණු කිරීම සහ යොන්සන්ගුන් සහ ජුංජොං රජ සමයයන්හි දූෂිත තත්ත්වයට පත්ව තිබූ ජාතිය යළි ගොඩනැගීම කෙරෙහි සොන්ජෝගේ අවධානය යොමු විය
1498 සහ 1545 අතර කාලයේ යොන්සන්ගුන් සහ ජුංජොං රජවරුන්ගේ සමයේ වෙනස් ශෝධන සතරක් හේතුවෙන් පීඩාවට පත්ව සිටි සරිම් විද්වතුන් දිරිමත් කිරීම ද ඔහු විසින් සිදු කරන ලදී
මියොංජොං රජුගේ දේශපාලන ප්‍රතිසංස්කරණ ක්‍රියාත්මක කළ සොන්ජෝ යි හ්වං, යි ඉ, ජොං චොල්, සහ යු සොං-ර්යොං වැනි බොහෝ ප්‍රකට කොන්ෆියුසියානු විද්වතුන් කාර්යාල සඳහා පත්කළේ ය
සිවිල් සේවා විභාගය, විශේෂයෙන්ම සිවිල් නිලධාරී සුදුසුකම් ලැබීමේ විභාගය ප්‍රතිසංස්කරණයට ලක් කිරීම ද මෙකල සිදු විය
පෙර පැවති විභාග ක්‍රමය මගින් මූලිකව සාහිත්‍යය පිළිබඳ සලකා බැලුණු අතර දේශපාලනය හෝ ඉතිහාසය සැලකිල්ලට නොගැනිණි
රජු මෙම ක්‍රමය ප්‍රතිසංස්කරණය කරමින් නියෝග කළේ සෙසු මාතෘකා ද සැලකිල්ලට ගත යුතු බවටයි
1519 තෙවන වියත් ශෝධනයේ දී මියගිය ජෝ ග්වං-ජෝ වැනි විද්වතුන්ගේ නම් වරදින් මුදා හළ මෙතුමා, ජුංජොං රජ සමයේ සිටි නම් ගොන් වැනි දූෂිත වංශවතුන්ට ප්‍රසිද්ධියේ චෝදනා කළේ ය
මෙම ක්‍රියාමාර්ග හේතුවෙන් සාමාන්‍ය ජනයාගේ ගෞරවය රජුට හිමි වූ අතර, රාජ්‍යය කෙටි කාලීන නිදහස් යුගයක් භුක්ති වින්දේ ය
‍දේශපාලන බෙදීම සහ නැගෙනහිර-බටහිර ආරවුල (1575–1592)

සොන්ජෝ රජු විසින් රජයට පැමිණීමට ආරාධනා කළ විද්වතුන් අතර සිම් උයි-ග්යොම් සහ කිම් හ්යෝවොන් ද විය
දැඩි ගතානුගතික පුද්ගලයකු වූ සිම් අගබිසවගේ ඥාතියකු විය
කිම් යනු නිදහස් මතවාදී ප්‍රතිසංස්කරණ සඳහා හඬනැගූ නව පරපුරේ නිලධාරීන්ගේ ප්‍රධානියෙකි
මේ හේතුවෙන් සොන්ජෝ රජුට සහාය වූ විද්වත්හු සිම් සහ කිම්ගේ නායකත්වයෙන් යුත් පාර්ශ්ව දෙකකට බෙදුණහ
මෙම පක්ෂ දෙකෙහිම සාමාජිකයන් එකම ප්‍රදේශය ජීවත් වූ නමුත්, සිම් පාක්ෂිකයන් නගරයේ බටහිර පෙදෙසේ විසූ අතර, කිම්ගේ අනුගාමිකයින් නගරයේ නැගෙනහිර පෙදෙසේ පදිංචිකරුවන් වූහ
මේ නිසා මෙම පක්ෂ දෙක බටහිර පක්ෂය සහ නැගෙනහිර පක්ෂය නම් විය
මෙම ද්විත්ව-පක්ෂ මූලික කරගත් දේශපාලන ක්‍රමය වසර 200ක් පමණ පැවති අතර, එය රාජවංශයේ බිඳවැටීමට ද හේතු විය
සිම්, අගබිසවගේ ඥාතියකු වූ හෙයින් සහ ධනවත් වංශවතුන්ගේ සහාය හිමි වී තිබූ හෙයින් පළමුව බටහිර කණ්ඩායමට රජුගේ ප්‍රසාදය හිමි විය
කෙසේනමුත් ප්‍රතිසංස්කරණ පිළිබඳ ඔවුන්ගේ අදහස් සහ සිම්ගේ අවිනිශ්චිත ස්වභාවිය හේතුවෙන් බටහිර කණ්ඩායමට හිමිව තිබූ ප්‍රසාදය හීන වී නැගෙනහිර පක්ෂයට රජුගේ ප්‍රසාදය හිමි විය
නැගෙනහිර පාක්ෂිකයන්ගේ බලපෑම හේතුවෙන් මුල්කාලයේ ප්‍රතිසංස්කරණ ශීඝ්‍රයෙන් ක්‍රියාත්මක විය
නමුත් පසුව බොහෝ නැගෙනහිර පාක්ෂිකයෝ ප්‍රතිසංස්කරණ මන්දගාමී කරන්නට ප්‍රයත්න දැරූහ
මේ හේතුවෙන් නැගෙනහිර පක්ෂය නැවත උත්තර සහ දක්ෂිණ පක්ෂය ලෙස කොටස් දෙකකට බෙදිණි
යු සොං-ර්යොං විසින් දක්ෂිණ පක්ෂය මෙහෙයවූ අතර, උත්තර පක්ෂය ආරවුල් හේතුවෙන් නැවත කොටස්වලට කැඩීගියේ ය
ඉන් වඩාත් වාමාංශික පක්ෂය මහා උත්තර පක්ෂයයි
කුඩා උත්තර පාක්ෂිකයෝ මහා උත්තර පාක්ෂිකයන්ට වඩා අඩු ප්‍රතිසංස්කරණ නැඹුරුතාවක් පෙන්වූවද, දක්ෂිණ පක්ෂයට වඩා වැඩි වාමාංශික ස්වරූපයක් පෙන්වූහ
මෙම දේශපාලන පක්ෂ බෙදීම් නිසා ජාතිය දුර්වල වූ අතර, යුධ හමුදාවේ ප්‍රමාණය ප්‍රතිසංස්කරණ න්‍යාය පත්‍රයෙහි ප්‍රමුඛ විෂයයක් විය
උදාසීන මතයක් දැරූ යි ඉ අනාගතයේ ජුර්චෙන්වරුන්ගෙන් සහ ජපන් ආක්‍රමණවලින් ආරක්ෂා වීමට හමුදාවේ ප්‍රමාණය විශාල කරන මෙන් රජුට උපදෙස් දුන්නේ ය
කෙසේනමුත් දෙපක්ෂයම යිගේ යෝජනා ප්‍රතික්ෂේප කළහ
සාමකාමී යුගයක් පවතීවි යැයි වූ මතය හේතුවෙන් හමුදාවේ ප්‍රමාණය ක්‍රමයෙන් අඩු කෙරිණි
ජුර්චෙන්වරු සහ ජපන්නු මෙය නැගෙනහිර ආසියාවේ සිය බලය පැතිරවීමට ඇති අවස්ථාවක් ලෙස දුටුවෝ ය
මෙහි ප්‍රතිඵලයක් ලෙස සත් අවුරුදු යුද්ධය සහ චීනයේ ක්විං රාජවංශය බිහි වූ අතර, කොරියානු අර්ධද්වීපයට ආක්‍රමණ එල්ල වන්නට විය
මෙම නව තර්ජන හේතුවෙන් සොන්ජෝ රජු දැඩි අපහසුතාවයකට පත් විය
දක්ෂ යුධ සෙන්පතීන් උතුරු පෙරමුණ වෙත යැවීමට ඔහුට සිදු වූ අතර දකුණින් ඔඩා නොබුනගා, ටොයොටොමි හිදෙයොෂි සහ ටොකුගාවා ඉයාසු යන ජපන් පාලකයින් සමග සටන් වැදීමට සිදු විය
කෙසේනමුත් ටොයොටොමි හිදෙයොෂි විසින් ජපානය එක්සත් කළ පසු, ජපානය ඔවුනට දැඩි තර්ජනයක් බව පෙනෙන්නට තිබිණි
සිය රාජ්‍යය ජපනුන්ට යටත් වේ යැයි බොහෝ කොරියානුවෝ බියට පත්වූහ
රාජධානියේ ආරක්ෂාව පිළිබඳසිතූ බොහෝ නිලධාරීහු හිදෙයොෂි වෙත දූතයන් පිටත් කර හරින මෙන් රජුගෙන් ඉල්ලා සිටියහ
ඔවුනට අවශ්‍ය වූයේ හිදෙයොෂි ආක්‍රමණයකට සැරසෙන්නේ ද යන්න දැන ගැනීමටයි
කෙසේනමුත් රාජ්‍ය පක්ෂ ද්විත්වය ජාතික වැදගත්කමක් ඇති මෙම ගැටලුව පිළිබඳ එකඟත්වයකට පැමිණියේ නැත
මේ හේතුවෙන් සෑම පක්ෂයකින් එක් නියෝජිතයකු බැගින් හිදෙයොෂි වෙත පිටත් කරන මෙන් සම්මුතියකට එළැඹිණි
ඔවුන් නැවත කොරියාව වෙත පැමිණි විට ඔවුන්ගේ වාර්තා පැටලිලි සහගත විය
බටහිර පක්ෂයේ හ්වං යුන්-ගිල් වාර්තා කළේ හිදෙයොෂි අතිවිශාල හමුදාවක් සංවිධානය කරන බවයි. නමුත් නැගෙනහිර පක්ෂයේ  කිම් සොං-ඉල් පැවසූයේ එම විශාල හමුදා කොරියාවට එරෙහි යුද්ධයක් සඳහා යැයි තමන් නොසිතන බවයි. කිම්ට අවශ්‍යව තිබුණේ අවනීතිය වළක්වන සිය ප්‍රතිසංස්කරණ ශීඝ්‍ර කොට ගම්බද පෙදෙස්වල සැරිසැරූ දාමරිකයන් පලවා හැරීමටයි
මෙකල රජය තුළ ප්‍රධානත්වය නැගෙනහිර පක්ෂයට හිමි වූ බැවින්, හ්වංගේ වාර්තාව නොසළකා හැරිණි
ආසියාව ආක්‍රමණයට ඇති සිය අභිප්‍රාය හිදෙයොෂිගේ ලිපිය මගින් පැහැදිළිව පෙනුණත්, සොන්ජෝ යුද්ධයක් සඳහා සූදානම් වූයේ නැත
සත් අවුරුදු යුද්ධය (1592–1598)

1591දී නියෝජිතයන් ජපානයේ සිට නැවත පැමිණි විට, ටොයොටොමි හිදෙයොෂි සිය දූතයන් සොන්ජෝ වෙත පිටත් කර හැරි අතර, කොරියානු අර්ධද්වීපය හරහා චීනය ආක්‍රමණයට ඔහු අවසර ඉල්ලා සිටියේ ය
මෙය ජොසොන් රාජධානිය ආක්‍රමණය කිරීමක් හා සමාන විය
පුදුමයට පත් වූ රජු ජපන් ඉල්ලීම ප්‍රතික්ෂේප කොට, කොරියානු-චීන සන්ධානයට එරෙහිව ජපනුන් යුද්ධයට සූදානම් බව දන්වමින් ‍බෙයිජිං වෙත ලිපියක් යැවී ය
මීට අමතරව වෙරළබඩ ප්‍රදේශවල බලකොටු ඉදි කිරීමට නියෝග කළ ඔහු යුද්ධයට සූදානම් වීම සඳහා සින් රිප් සහ යි ඉ යන සෙන්පතීන් දකුණු වෙරළ තීරය වෙත පිටත්කළේ ය
කොරියානුවන් යුද්ධයට සූදානම් වන අතරතුර, ජපන්නු සිය බොහෝ සෙබලුන්ට තුවක්කු නිර්මාණය කරගත් අතර සම්පූර්ණ රාජ්‍යය හරහාම ගමන් කිරීමට සිය හමුදාව පුහුණු කරන්නට වූහ
1592 අප්‍රේල් 13 දින කොනිෂි යුකිනගාගේ නායකත්වයෙන් යුත් ජපන් නැව් 700ක් පමණ කොරියාව ආක්‍රමණයට පැමිණියේ ය
කොනිෂි පහසුවෙන්ම බුසන් බලකොටුව සහ දොංග්ලේ බලකොටුව ගිනිබත් කොට ජොං බල් සහ සොං සං-හ්යොන් යන සෙන්පතීන්ව මරාදමා උතුර වෙත ගමන්කළේ ය
ඊළඟ දිනයේ කටෝ කියෝමසා සහ කුරෝඩා නගමසාගේ නායකත්වයෙන් යුත් තවත් හමුදා ගොඩබට අතර, ඔවුහු හන්යං කරා පැමිණියෝ ය
ටොඩෝ ටකටෝරා සහ කුකි යොෂිටකාගේ නායකත්වයෙන් යුත් විශාල නාවික බලඇණියක් ඔවුන්ගේ සහායට පැමිණියේ ය
යි සෙන්පතියා සහ කටෝ කියොමසා අතර සංජු සටන ඇති වූ අතර ඉන් ජපානය ජයගත්තේ ය
අනතුරුව යි ඉල්, සින් රිප් සෙන්පතියාට එකතු වී සටන් කළ ද, ඔවුන්ගේ සංයුක්ත හමුදා ද, කටෝ කියොමසා විසින් චුංජු සටනේ දී පරාජයට පත්කරන ලදී
අනතුරුව සෝන්ජෝ රජු විසින් සෙන්පති කිම් මියොං-වොන්ව ප්‍රධාන ආඥාපති සහ සේනාධිපති ලෙස නම්කොට අගනුවර ආරක්ෂා කිරීමට නියෝග කරන ලදී
ජපනුන් අගනුවර අල්ලා ගැනීමට උත්සාහ දැරූ හෙයින් රජු ප්යොංග්යැං වෙත පලාගියේ ය
ප්යොංග්යැං බිඳවැටීමට ආසන්න වන විට ඔහු උතුරු දේශසීමාවේ උයිජු නගරය වෙත පලාගියේ ය
රජු අගනුවර නොසිටි හෙයින් රජය පිළිබඳ බලාපොරොත්තු බිඳවැටුණු බොහෝ වැසියෝ මාලිගයට කඩා වැදී බොහෝ පොදු ගොඩනැගිලි ගිනිබත් කළහ
මෙහි දී ජපනුන් අගනුවර අල්ලා ගැනීමේ දී සිදු වූ හානියට වඩා විශාල හානියක් සිදු විය
සටන්වලින් හමුදා සතු සෙබලුන් විනාශ වන්නට වුවද, කොරියානු නාවික හමුදාව ජපන් හමුදාවේ සාගර සැපයුම් සාර්ථකව අවහිර කිරීමට සමත් විය
නාවික සෙන්පති යි සුන්-සින් විසින් ජපන් නාවික බලඇණි කිහිපවරක්ම පරාජය කළ අතර, ජපන් සැපයුම් නැව්වලට බොහෝ හානි ද සිදුකරන ලදී
නාවික හමුදාව සැපයුම් අවහිර කරන විට, ලි රුසොං සෙන්පතියාගේ නායකත්වයෙන් යුත් චීන හමුදා ද පැමිණි අතර, ඔවුහු ජපන් හමුදා දකුණට පලවා හැර ක්‍රමයෙන් ප්යොග්යැං අත්පත් කරගත්හ
බ්යොක්ජෙග්වන් සටනේ දී කොනිෂි යුකිනගා විසින් සාර්ථකව ජපන් ආක්‍රමණය මැඬලීම හේතුවෙන් කොරියානුවන්ට උතුරට පසුබැසීමට සිදු වන බව පෙනිණි
නමුත් හංජුහි සටනේ දී කුඩා හමුදාවක් ආධාරයෙන් ජපනුන් පැරදවීමට ග්වොන් යුල් සෙන්පතියා සමත් විය
අනතුරුව ජපනුන් සාම සාක්ච්ඡා පැවැත්වීමට තීරණය කළේ ය
මෙම සාකච්ඡාවලදී කොරියානුවන් නැවත සෝල් වෙත යළි පැමිණි අතර, එහි වූ සියලු මාලිග දැවී ගොස් තිබිණි
එහි වූ පැරණි රාජකීය පවුලේ නිවසක් ප්‍රතිසංස්කරණය කළ සොන්ජෝ එය දොක්සුගුං යනුවෙන් නැවත නම්කළේ ය
මෙය නිල මාලිගා අතුරින් අකක් බවට පත් විය
දෙපාර්ශ්වය අතර අවබෝධය හිග වීම සහ කොරියානුවන්ගේ වැරදි අර්ථකථනය හේතුවෙන් චීනය සහ ජපානය අතර සාම සාකච්ඡා අසාර්ථක විය
1597දී ජපන්නු නැවත වරක් කොරියාව ආක්‍රමණය කළහ
නමුත් මේ වන විට ජාතීන් ත්‍රිත්වයම යුද්ධය සඳහා හොඳන් සූදානම් වී සිටියේ ය
මේ හේතුවෙන් 1592දී තරම් පහසුවෙන් සටනෙහි නිරත වීමට ජපනුන්ටඅ වසථාව නොලැබිණි
ගොඩබිම් මෙන්ම මුහුදු මාර්ග ඔස්සේ ජපන්නු හන්යං ආක්‍රමණයට උත්සාහ කළහ
මුල දී චිල්චොන්ර්යැංහි සටනෙන් ටොඩෝ ටකටෝරා විසින් යොන් ග්යුන් සෙන්පතියා පරාජය කිරීමත් සමග, ඔවුන්ගේ සැලසුම සාර්ථක වන බව පෙනෙන්නට තිබිණි
නමුත් යි සුන්-සින් නැමැති නාවික සෙන්පතියාගේ නායකත්වයෙන් යුත් නැව් 13කින් පමණක් යුතු වූ කොරියානු නාවික හමුදාව විසින් මියොංන්‍යැං සටනේ දී ටොඩෝ ටකටෝරාගේ ජපන් නාවික බලඇණි පරාජය කිරීමත් සමග මෙම තත්ත්වය වෙනස් විය
මෙම සටන යුද්ධය අවසන් වීමට බලපෑ අතර 1598දී ටොයොටොමි හිදෙයොෂිගේ හදිසි මරණය හේතුවෙන් ජපන්නු කොරියාවෙන් පසුබසින්නට වූහ
නොර්යැංහි සටන යුද්ධයේ නිමාව සනිටුහන් කළේ ය
එහි දී, කොනිෂි යුකිනගා යටතේ වූ අවසන් ජපන් හමුදා ඒකක ද කොරියාවෙන් පිටව ගියහ
පසුකාලීන වර්ෂ (1598–1608)
යුධ පුහුණු පහසුකම් සැපයීම සහ බදු ක්‍රමය ප්‍රතිසංස්කරණය වැනි ප්‍රතිපත්ති සොන්ජෝ විසින් අනුගමනය කළ ද යුද්ධයේ ප්‍රතිඵලය වූයේ හානි වූ බිම් සහ කුසගින්නෙන් පෙළුණු ජනතාවක් බිහි වීම ය
යුද්ධයෙන් පසු දේශපාලන පක්ෂවල ආරවුල් සහ සාගත හේතුවෙන් ජාතිය යළි නගා සිටුවීම බෙහෙවින් දුෂ්කර කටයුත්තක් විය
රාජ්‍ය පාලනය පිළිබඳ බලාපොරොත්තු ක්ෂීණ වූ සොන්ජෝ කිරුළහිමි ග්වංහේගුන් කුමරුට සිය තනතුරෙහි වැඩ බැලීමට පැවරී ය
කෙසේනමුත් අගබිසව විසින් පුත්‍රයකුට (ග්වංහේගුන් යනු රජුගේ උපබිසවක වූ කිම් ආර්යාවගේ දෙවන පුත්‍රයායි) උපත ලබා දීමත් සමග සිහසුනට තරගයක් ඇති විය
1608දී සොන්ජෝ රජු මියගිය අතර, දේශපාලන බෙදීම් සහ විදේශ තර්ජන හේතුවෙන් රාජ්‍යය අඳුරු තත්ත්වයකට පත්ව පැවතිණි
දොක්හ්‍යුං දේවොන්ගුන් (2 අප්‍රේල් 1530 - 14 ජූනි 1559) (덕흥대원군)
මව
හාදොං ජොං වංශයේ හාදොං වල්ලභ කුමරිය (23 සැප්තැම්බර් 1522 - 24 ජූනි 1567) (하동부대부인 정씨)
බිසෝවරුන්
බන්නම් පාක් වංශයේ උයිඉන් අගබිසව (15 අප්‍රේල් 1555 - 27 ජූනි 1600) (의인왕후 박씨)
 යෝනාන් කිම් වංශයේ ඉන්මොක් අගබිසව (14 නොවැම්බර් 1584 - 28 ජූනි 1632) (인목왕후 김씨)
 ජොංමියොං කුමරිය (27 ජූනි 1603 - 8 සැප්තැම්බර් 1685) (정명공주)
 යොංචං ප්‍රධාන කුමරු (12 අප්‍රේල් 1606 - 19 මාර්තු 1614, මරණ දණ්ඩනය හිමි විය) (영창대군) 
 ගිම්හේ කිම් වංශයේ රාජකීය වංශවත් ගොං බිසව (17 නොවැම්බර් 1553 - 13 ජූනි 1577) (공빈 김씨)
 ඉම්හේ කුමරු (20 සැප්තැම්බර් 1572 - 3 ජූනි 1609) (임해군)
 ග්වංහේ රජ (3 ජූනි 1575 – 7 අගෝස්තු 1641) (광해군)
 සුවොන් කිම් වංශයේ රාජකීය වංශවත් ඉන් බිසව (1555 - 10 දෙසැම්බර් 1613) (인빈 김씨)
 උයිඅන් කුමරු (1577 - 20 මාර්තු 1588) (의안군)
 සින්සොං කුමරු (6 ජනවාරි 1579 - 8 දෙසැම්බර් 1592) (신성군)
 ජොංවොන් කුමරු (2 අගෝස්තු 1580 - 29 දෙසැම්බර් 1619) (정원군)
ඉන්ජෝ රජුගේ පියායි
උයිචං කුමරු (1589 - 1645) (의창군) 
 ජොංසින් කුමරිය (1583 - 1653) (정신옹주)
 ජොංහ්යේ කුමරිය (1584 - 1638) (정혜옹주)
 ජොංසුක් කුමරිය (1587 - 1627) (정숙옹주) 
 ජොන්ගන් කුමරිය (1590 - 1660) (정안옹주)
 ජොංහ්වි කුමරිය (1593 - 1653) (정휘옹주)
 ගිම්හේ කිම් වංශයේ රාජකීය වංශවත් සුන් බිසව (
) (순빈 김씨)
 සුන්හ්වා කුමරු (1580 - 1607) (순화군)
 යෝහ්‍යුං මින් වංශයේ රාජකීය වංශවත් ජොං බිසව (1567 - 1626) (정빈 민씨)
 ඉන්සොං කුමරු (1588 - 1628) (인성군)
 ඉන්හ්‍යුං කුමරු (1604 - 1651) (인흥군)
 ජොංඉන් කුමරු  (1590 - 1656) (정인옹주)
 ජොංසොන් කුමරිය (1594 - 1614) (정선옹주)
 ජොංග්‍යුන් කුමරිය (1601 - 1613) (정근옹주)
 නම්යං හොං වංශයේ රාජකීය වංශවත් ජොං බිසව (
- 1638) (정빈 홍씨)
 ග්යොංචං කුමරු (1596 - 1644) (경창군)
 ජොංජොං කුමරිය (1595 - 1666) (정정옹주)
 චොංජු හන් වංශයේ රාජකීය වංශවත් ඔන් බිසව (1581 - 1664) (온빈 한씨)
 හ්‍යුන්ගන් කුමරු (1598 - 1624) (흥안군)
 ග්යොංප්යොං කුමරු (1600 - 1673) (경평군)
 යොංසොන් කුමරු (1605 - 1649) (영선군)
 ජොංහ්වා කුමරිය (1604 - 1667) (정화옹주)
 ජොං ග්වයි-ඉන් (귀인 정씨)
 ජොං සුක්-උයි (숙의 정씨)
 යූන් සෝ-වොන් (소원 윤씨)

ඔහුගේ සම්පූර්ණ මරණාපර නාමය 
 කොරියාවේ මහා සොන්ජෝ සෝග්යුං ජොංර්යුන් රිප්ග්‍යුක් සොංදොක් හොංර්යොල් ජිසොං දේයුයි ග්යොක්චොන් හේඉයුන් ග්යුංමියුං සින්ර්යොක් හොංගොං යුන්ගොප් හ්යොන්මුන් යුයිමු සොංග්යේ දල්හ්යෝ රජ
 선조소경정륜립극성덕홍렬지성대의격천희운경명신력홍공융업현문의무성예달효대왕
 宣祖昭敬正倫立極盛德洪烈至誠大義格天熙運景命神曆弘功隆業顯文毅武聖睿達孝大王

නූතන නිරූපණ 
ලී හෝ සොං විසින් තම්රා, ද අයිලන්ඩ් (MBC, 2009) තුළ
කිම් සුං-ඔක් විසින් වෙස්ට් පැලස් (KBS2, 1995) තුළ
ඉම් දොං-ජින් විසින් ද කිං'ස් වුමන් (SBS, 2003) තුළ
ජොන් නෝ-මින් විසින් ගු'ආම් හියෝ ජුන් (MBC, 2013) තුළ
ජොං බෝ-සොක් විසින් ගොඩස් ඔෆ් ෆයර්, ජොං-යි (MBC, 2013) තුළ
ලී සුං-ජේ විසින් ද කිං'ස් ෆේස් (KBS2, 2014) තුළ
කිම් තේ-වූ ජිංබිරොක්
බ්ලඩ්-ස්ටේන්ඩ් ලෙසන් ඔෆ් ද ඉම්ජින් වෝ (KBS1, 2015) තුළ
පාක් යොං-ග්යු විසින් හ්වාජොං (MBC, 2015) තුළ සොන්ජෝ රජුගේ චරිතය නිරූපණය කරයි
මේවාත් බලන්න
කොරියාවේ පාලකයින්
කොරියාවේ ඉතිහාසය
ජොසොන් රාජවංශය

මූලාශ්‍ර

ජෝසුන් පාලකයින්
1552 උපත්
1608 මරණ
16වන සියවසේ කොරියානු රාජ්‍යත්වය
17වන සියවසේ කොරියානු රාජ්‍යත්වය
ජොසොන්හි ඉන්ජෝ (17 දෙසැම්බර් 1595 – 17 ජූනි 1649, රාජ්‍ය
1623–1649) යනු කොරියාවේ ජොසොන් රාජවංශයේ දහසයවන පාලකයායි
සොන්ජෝ රජුගේ මුණුපුරකු වූ ඔහු ජොංවොන් ප්‍රධාන කුමරු (정원군) ගේ පුත්‍රයායි
ඉන්ජෝ රජ සමයේ පළමු සහ දෙවන මැංචු ආක්‍රමණ සිදු විය
මෙහි ප්‍රතිඵලයක් ලෙස 1636දී ජොසොන් රාජ්‍යය ක්විං රාජවංශයට යටත් විය
දිවිය

උපත සහ පසුබිම
1595දී උපන් ඉන්ජෝ ජොංවොන් ප්‍රධාන කුමරුගේ පුත්‍රයෙකි
ජොංවොන් කුමරුගේ පියා සොන්ජෝ රජු විය
1607දී, ජොංවොන් ප්‍රධාන කුමරුගේ පුත්‍රයාට න්‍යුංයැං කුමරු (綾陽都正, 능양도정) යන පදවියත්, පසුව න්‍යුංයැං ප්‍රධාන කුමරු (綾陽君, 능양군) යන පදවි නාමයත් පිරිනැමිණි
රාජකීය පවුලේ සාමාජිකයකු වූ ඔහුට එකල දේශපාලනයෙහි නිරත වූ කිසිදු දේශපාලන පක්ෂයක සහාය හිමි නොවිණි‍
1608දී, සොන්ජෝ රජු රෝගාතුර වී මියයාමත් සමග ඔහුගේ පුත් ග්වංහේගුන් සිහසුනට පත් විය
එම කාලයේ රජය විවිධ දේශපාලන පක්ෂවලට බෙදී පවැතිණි
ජපනුන්ට එරෙහිව වඩාත් ක්‍රියාකාරීව සටන් කළ නිදහස් මතධාරී නැගෙනහිර පක්ෂය සත් අවුරුදු යුද්ධයෙන් පසු බලවත් වන්නට විය
සොන්ජෝ රජුගේ අවසන් කාලයේ නැගෙනහිර පක්ෂය, උත්තර සහ දක්ෂිණ ලෙස දේශපාලන පක්ෂ දෙකකට වෙන් විය
මින් උත්තර පක්ෂය විප්ලවවාදී ප්‍රතිසංස්කරණ සඳහා සහාය දැක්වූ අතර, දක්ෂිණ පක්ෂයට අවශ්‍ය වූයේ සීමිත ප්‍රතිසංස්කරණ සංඛ්‍යාවක් ක්‍රියාත්මක කිරීමටයි
සොන්ජෝගේ මරණය සිදු වූ කාලයේ රජයේ පාලනය අතැතිව සිටි උත්තර පක්ෂය, වාමාංශික මහා උත්තර පක්ෂය සහ මඳක් අන්තගාමී කුඩා උත්තර පක්ෂය ලෙස කොටස් දෙකකට බෙදිණි
ග්වංහේගුන් සිහසුනට පත් වූ පසු, ඔහුට කිරුළහිමි කරගැනීමට සහාය දැක්වූ මහා උත්තර පක්ෂය රාජසභාවේ ප්‍රමුඛ පක්ෂය බවට පත් විය
මේ අතර, ගතානුගතික මතධාරී බටහිර පක්ෂය සුළු පක්ෂයක් ලෙස පැවතිණි
කෙසේනමුත්, බටහිර පක්ෂයේ බොහෝ සාමාජිකයන් පාලන පක්ෂය ලෙස බලය අත්කරගැනීමට ප්‍රයත්න දැරූහ
1623 කුමන්ත්‍රණය
බොහෝ දේශපාලනඥයන්ගේ සහ විද්වතුන්ගේ සහාය හිමි නොවූවද, ග්වංහේගුන් (光海君, 광해군) යනු විශිෂ්ට පාලකයකු සහ බුද්ධිමතකු විය
ඔහුට බොහෝ දේශපාලනඥයන්, විද්වතුන් සහ වංශවතුන්ගේ සහාය හිමි නොවූයේ ඔහු පළමු-උපන් පුත්‍රයා නොවීමත්, උපබිසවකට දාව උපන් පුත්‍රයකු වීමත් නිසායි
මෙම මතයන් යටපත් කිරීම සඳහා කටයුතු කළ මහා උත්තර පක්ෂය කුඩා උත්තර පක්ෂය මර්දනය කොට සොන්ජෝ රජුගේ පළමු පුත්‍රයා වූ ඉම්හේ කුමරුන්ව (臨海君, 임해군) මරාදැමී ය
එසේම අගබිසවගේ පුත්‍රයා වූ යොංචං ප්‍රධාන කුමරුන්ව (永昌大君, 영창대군) ඝාතනය කිරීම ද සිදු විය
මෙය සිය සිහසුන රැකගැනීමට ග්වංහේගුන් යෙදූ සැලසුමක් නොවී ය
ඔහුට අවශ්‍යව තිබුණේ සුළු පක්ෂ රජයට ඇතුළත් කරගැනීමටයි
නමුත් ජොං ඉන්-හොං සහ යි ඉචොම් වැනි මහා උත්තර පක්ෂයේ සාමාජිකයෝ මීට විරුද්ධත්වය පලකළහ
මෙම ක්‍රියාමාර්ග හේතුවෙන් ග්වංහේගුන් කෙරෙහි වූ වංශවතුන්ගේ අප්‍රසාදය වැඩි වූ අතර, ඔවුහු රජුට එරෙහිව කුමන්ත්‍රණ සැලසුම් කළහ
1623දී අති-ගතානුගතික බටහිර පක්ෂයේ කිම් ජා-ජොම්, කිම් ර්යු, යි ග්වි සහ යි ග්වල් විසින් කුමන්ත්‍රණයක් දියත් කොට ග්වංහේගුන් සිහසුනෙන් පහකරන ලදී
අනතුරුව ග්වංහේගුන්ව ජේජු දූපත වෙත පිටුවහල් කෙරිණි
ජොං ඉන්-හොං සහ යි ඉචොම්ව ඝාතනය කෙරුණු අතර, පාලක මහා උත්තර පක්ෂය විස්ථාපනය කරමින් බටහිර පක්ෂය බලයට පැමිණියේ ය
බටහිර පාක්ෂිකයන් විසින් ඉන්ජෝව මාලිගයට කැඳවාගෙන විත් ඔහුව ජොසොන්හි නව රජ වශයෙන් සිංහාසනාරූඪ කරන ලදී
ඉන්ජෝ රජු වුවද, ඔහුට කිසිදු බලයක් නොතිබූ අතර, බලය අතැතිව තිබුණේ ග්වංහේගුන්ව සිහසුනෙන් පහකළ බටහිර පක්ෂය අතෙහි ය
යි ග්වල් කැරැල්ල
කුමන්ත්‍රණයේ දී සිය දායකත්වය වෙනුවෙන් ඉතා සුළු ත්‍යාගයක් පමණක් හිමි වූ නිසා යි ග්වල් තමන්ට අසාධාරණව සැලකූ බවට සිතන්නට වූයේ ය
මැංචුවරුන්ට එරෙහිව සටන් කිරීමට ඔහුව උතුරු දේශ සීමාවේ ප්යොංග්යැං වෙත යැවීමත් සමග, 1624දී ඔහු ඉන්ජෝට එරෙහිව කැරැල්ලක් ඇරඹී ය
කුමන්ත්‍රණයට දායක වූ සෙසු ප්‍රධානීන්ට රජ මාලිගයේ ඉහළ තනතුරු හිමිව තිබිණි
ජපන් සෙබලුන් 100ක් ඇතුළු (කොරියාව වෙත ජපන් ආක්‍රමණ (1592–1598) සමයේ කොරියාව වෙත පලා ආ) සෙබළුන් 12,000ක් සමග යි ග්වල් හන්සොං අගනුවර වෙත පැමිණි අතර, එහිදී යි ග්වල් විසින් ජං මන් සෙන්පතියා හමුදා පරදා හන්සොං වැටලී ය
මෙම සිදුවීම ජොතන් සටන ලෙස හඳුන්වයි. ඉන්ජෝ ගොංජු වෙත පලාගිය අතර, හන්සොං නගරය කැරැලිකරුවන්ගේ අතට පත් විය
1624 පෙබරවාරි 11 දින, යි ග්වල් විසින් හ්‍යුංගන් කුමරුන්ව (興安君, 흥안군) නව රජු ලෙස සිංහාසනාරූඪ කරන ලදී
නමුත් තවත් සේනාවක් රැගෙන පැමිණි ජං මන් සෙන්පති විසින් යි ග්වල්ගේ හමුදා පරදවන ලදී
කොරියානු හමුදාව අවසානයේ අගනුවර පාලනය සියතට ගත් අතර, ඔහුගේ ආත්මාරක්ෂකයා විසින් යි ග්වල්ව මරාදැමීමෙන් පසු කැරැල්ල අවසන් විය
ඉන්ජෝ නැවත සිහසුන ලබාගැනීමට සමත් වුවද, ‍මෙම කැරැල්ල මගින් ඔහුගේ රාජ්‍ය බලයේ ඇති දුර්වලතාවත්, කැරැල්ලට එරෙහිව සටන් වැද තවතවත් බලය අතින් වර්ධනය වූ වංශවතුන්ට හිමි ස්ථානයත් වටහාගත හැක
ග්වංහේගුන් රජුගේ ප්‍රතිසංස්කරණ‍ හේතුවෙන් යථා තත්ත්වයට පත්වෙමින් පැවති කොරියාවේ ආර්ථිකය, මෙලෙසින් යළිත් ඇද වැටී කොරියාව තවත් සියවස් ගණනාවක් පුරාවට දරිද්‍රභාවයට පත්වූයේ ය
මැංචුවරුන් සමග යුද්ධය

දක්ෂ සහ බුද්ධිමත් පාලකයකු වූ ග්වංහේගුන් රජු ජොසොන් රාජ්‍යයේ සම්ප්‍රදායික මිතුරා වූ චීන මිං රාජවශය මෙන්ම වර්ධනය වෙමින් පැවති මැංචුවරුන් සමග ද මධ්‍යස්ථ සම්බන්ධතා පවත්වා ගැනීමට සමත් විය
කෙසේනමුත්, ග්වංහේගුන් රාජ්‍ය සමය බිඳවැටීමත් සමග, ගතානුගතික මතධාරී බටහිර පක්ෂය මැංචු විරෝධී සහ මිං රාජවංශ හිතවාදී ප්‍රතිපත්තියක් අනුගමනය කරන්නට වූයේ ය
මේ හේතුවෙන් ඒ වන විට ජොසොන් රාජ්‍යයේ සමීප මිතුරකුව සිටි මැංචුවරු ජොසොන් රාජ්‍යය සතුරකු ලෙස දකින්නට වූහ
යි ග්වල්ගේ කැරැල්ලට දායක වූ හන් යුන් මැංචූරියාව වෙත පලාගොස්, ජොසොන් රාජ්‍යය ආක්‍රමණය කරන මෙන් මැංචු නායක නුර්හාකිගෙන් ඉල්ලා සිටියේ ය
මෙලෙසින් කොරියාව සහ මැංචු දේශය අතර පැවති මිත්‍ර සම්බන්ධතා අවසන් විය
1627දී, අමින් සෙන්පතියා (阿敏) සහ හිටපු කොරියානු සෙන්පති ගං හොං-රිප්ගේ නායකත්වයෙන් යුත් 30,000ක මැංචු අශ්වාරෝහක හමුදාවක් ජොසොන් රාජවංශය ආක්‍රමණය කළහ
ඔවුහු ග්වංහේගුන් රජු යළි තනතුරෙහි පිහිටුවා කිම් ජා-ජොම් ඇතුළු බටහිර පක්ෂ නායකයන්ට දඬුවම් කිරීමට අපේක්ෂා කළහ
ජං මන් සෙන්පතියා මැංචුවරුන්ට එරෙහිව සටන් කළ ද, එය වැළැක්වීමට අපොහොසත් විය
නැවත වරක් ඉන්ජෝ ගංග්හ්වා දූපත වෙත පලාගියේ ය
මේ වන විට, කොරියාවට පහර දීමට තවදුරටත් හේතුවක් නොවූ හෙයින් මැංචුවරු චීනයට එරෙහි යුද්ධයට සූදානම් වූහ
සාමය නැවත උදා විය
පසුව ක්විං සහ ජොසොන් රාජ්‍ය සහෝදර රාජ්‍ය ලෙස ප්‍රකාශයට පත්කෙරුණු අතර, මැංචුවරු කොරියාවෙන් නික්ම ගියහ
මෙය කොරියා‍ව වෙත පළමු මැංචු ආක්‍රමණය ලෙස හඳුන්වයි.

කෙසේනමුත්, බොහෝ බටහිර පාක්ෂිකයන් තවදුරටත් සිය දැඩි ප්‍රතිපත්තිය අනුගමනය කරන්නට විය
කොරියාව කෙරෙහි සුබවාදී ආකල්පයක් දැක්වූ නුර්හාකි යළි කොරියාව ආක්‍රමණය කළේ නැත
නමුත් නුර්හාකි මියගිය පසු මැංචුවරුන්ගේ නායකයා බවට පත් වූ හොං තායිජි යුද්ධයක් ඇරඹීමට අවස්ථාවක් හිමි වන තෙක් සිටියේ ය
මැංචුවරුන් වෙතින් පලාගිය මිං සෙන්පති මාඕ වෙන්රොං සහ ඔහුගේ හමුදාවට ඉන්ජෝ රජු රැකවරණය සැලසීම හේතුවෙන් මැංචුවරුන්ට කොරියාව ආක්‍රමණයට නැවත අවස්ථාව හිමි විය
1636දී සිය ජාතිය නිල වශයෙන් ක්විං රාජවංශය යනුවෙන් නම්කළ හොං තායිජි පෞද්ගලිකව ජොසොන් රාජ්‍යය ආක්‍රමණය ආරම්භ කළේ ය
මැංචුවරු උයිජු බලකොටුව ආරක්ෂා කළ ඉම් ග්යොං ඉයොප්ගේ ප්‍රධාන හමුදාව පහසුවෙන් මගහැරියහ
ඉන්ජෝ ගංග්හ්වා දූපත පලායාමට ප්‍රථම, මිනිසුන් 128,000කින් සමන්විත මැංචූරියානු හමුදාව ඍජුවම හන්සොං වෙත ළඟා වූ අතර, ඉන්ජෝට පලා යා හැකි වූයේ නම්හන්සන්සොං වෙත පමණි
මැංචුවරුන් විසින් ආහාර සහ සැපයුම් අවහිර කිරීමට සමත් වූ බැවින් ඉන්ජෝට අවසානයේ ක්විං රාජවංශය වෙත යටත් වීමට සිදු විය
මෙහිදී චාරිත්‍රානුකූලව ඉන්ජෝ විසින් හොං තායිජිට නවවරක් ආචාර කළ අතර, ඉන්ජෝ යනු හොං තායිජගේ සේවකයකුය යන්න ඉන් අදහස් විණි
අනතුරුව අත්සන් කෙරුණු සම්ජොන්දෝ ගිවිසුම මගින් ඉන්ජෝගේ පළමු සහ දෙවන පුත්‍රයා සිරකරුවන් ලෙස චීනය වෙත රැගෙන යන ලදී
අනතුරුව ජොසොන් රාජ්‍යය ක්විං රාජවංශයේ යටත් රාජ්‍යයක් බවට පත් වූ අතර, 1644දී ක්විං රාජවංශය විසින් මිං රාජවංශය ආක්‍රමණය කරන ලදී
මෙම යුද්ධය කොරියාවේ දෙවන මැංචු ආක්‍රමණය ලෙස හඳුන්වයි.

කිරුළහිමි කුමරුගේ මරණය
1644දී ක්විං රාජවංශය විසින් බෙයිජිං ආක්‍රමණය කළ පසු, කුමාරවරුන් දෙදෙනා නැවත කොරියාව වෙත පැමිණියහ
ඉන්ජෝගේ පළමු පුත්‍රයා වූ කිරුළහිමි සෝහ්යොන් කුමරු බටහිර ලෝකයෙන් නොයෙකුත් නිෂ්පාදන රැගෙන ආ අතර, මේ අතර ක්‍රිස්තු ලබ්ධිය ද විය
ඔහු ප්‍රතිසංස්කරණ සඳහා යෝජනා කළ ද, ගතානුගතික ඉන්ජෝ රජු මෙම මතය අනුමත කළේ නැත
කතෝලික ධර්මය සහ බටහිර විද්‍යාව රැගෙනවිත් කොරියාව නූතනකරණය කිරීමට උත්සාහ දැරීම නිසා ඉන්ජෝ කිරුළහිමි කුමරුට හිංසා පැමිණවී ය
පසුකලෙක රජුගේ කුටිය තුළ කිරුළහිමි කුමරු අභිරහස් ලෙසමරණයට පත් විය
ඔහුගේ හිසෙන් දැඩිව රුධිරය වහනය වෙමින් පැවතිණි
ජනප්‍රවාද අනුව පැවසෙන්නේ ඉන්ජෝ රජු විසින්, සෝහ්යොන් කුමරු චීනයේ සිට රැගෙන ආ තීන්ත පුවරුවෙන් පහර දී සිය පුත්‍රයාව මරා දැමූ බවයි. කෙසේනමුත් මරණින් පසු ඔහුගේ දේහයේ කළු පැහැ ලප දක්නට ලැබීමත්, සිරුර ඉක්මණින් නරක් වීමත් නිසා මෙය වස දීමක් බව ඇතැම් ඉතිහාසඥයෝ පවසති
කුමරුගේ බිරිඳ  ඇතුළු බොහෝ දෙනා මේ පිළිබඳ සථයය හෙළි කරගැනීමට උත්සාහ දැරුව ද, ඉන්ජෝ රජු එම දේහය ඉක්මණින් භූමදාන කිරීමට නියෝග කළ අතර, කිරුළහිමි කුමරුගේ අවමංගල්‍ය උත්සවයේ උත්කර්ෂවත් ස්වභාවය දැඩි ලෙස අඩුකළේ ය
අනතුරුව ඉන්ජෝ රජු විසින් සෝහ්යොන් කුමරුගේ වැඩිමහල් පුත්‍රයා වූ ග්යොංසොන් කුමරු වෙනුවට බොංරිම් ප්‍රධාන කුමරුන්ව (පසුව හ්යෝජොං රජු වූ) කිරුළහිමි කුමරු තනතුරට පත්කරන ලදී
ඉන් මඳ කලකට පසු ඉන්ජෝ සෝහ්යොන් කුමරුගේ පුත්‍රයන් තිදෙනා ජේජු දූපත වෙත පිටුවහල් කළේ ය
(ඉන් නිරුපද්‍රිතව නැවත මහා භූමිය වෙත පැමිණියේ ලාබාලතමයා වූ ග්යොංගන් කුමරු පමණකි) එ‍සේම සෝහ්යොන්ගේ බිරිඳ වූ කිරුළහිමි මින්හොයි කුමරියට රාජද්‍රෝහී චෝදනා එල්ල කොට මරණ දඬුවම ද ලබාදුන්නේ ය
උරුමය
අදවන විට බොහෝ දෙනකු පිළිගන්නේ ඉන්ජෝ දුර්වල, තීරණ ගැනීමෙහි අපොහොසත්, අදක්ෂ පාලකයකු ලෙසයි
ඔහුගේ ක්‍රියා හේතුවෙන් යි ග්වල් කැරැල්ල, මැංචු යුද්ධ ද්විත්වය සහ ආර්ථිකය බිඳ වැටීම ද සිදු විය
බොහෝවිට ඔහුව ඔහුගේ පූර්වප්‍රාප්තිකයා වූ ග්වංහේගුන් සමග සසඳා කථාකරනු ලැබෙයි
ග්වංහේගුන් සිහසුනෙන් පහකෙරුණ ද, ඔහු විශිෂ්ට සේවාවන් රැසක් සිදුකොට තිබිණි
නමුත් ඉන්ජෝ සිය රාජ්‍ය සමය තුළ කිසිදු වැදගත් සේවාවක් සිදු නොකළ ද, ඔහුව විහාර නාමයක් පවා ලබා දී ඇත
සිය රාජධානිය රැක ගැනීමට අපොහොසත් වීම පිළිබඳ බොහෝ ජනයා ඔහුට දොස් පැවරූ අතර, ඔහු දේශපාලනඥයකු අනුගමනය නොකළ යුතු චරිතයැකැයි සැලකිණි
නමුත් ඔහු විසින් 1592 සිට 1636 අතර කාලයේ රාජ්‍යයට ඇති වූ ආක්‍රමණ හමුවේ, යුධ හමුදාව පුළුල් කිරීම බුද්ධිමත් තීරණයක් යැයි සැලකේ. 1649දී ඉන්ජෝ මියගියේ ය
ඔහුගේ සොහොන ග්යොංගි-දෝහි පාජු ප්‍රදේශයේ පිහිටියේ ය
වොන්ජොං රජු
 මව
න්‍යුංසුං ගු වංශයේ ඉන්හොන් අගබිසව (인헌왕후 구씨)
 බිසෝවරුන් සහ ඔවුන්ගේ දරුවන්
චොංජු හන් වංශයේ ඉන්ර්යොල් අගබිසව (인렬왕후 한씨)
 සෝහ්යොන් අනුප්‍රාප්තික කුමරු (소현세자, 1612–1645)
 බොංරිම් ප්‍රධාන කුමරු (봉림대군), (1619–1659)
රාජකීය අනුප්‍රාප්තික (රාජ්‍ය
1649-1659) 
 ඉන්ප්යොං ප්‍රධාන කුමරු (인평대군, 1622–1658)
 යොංසොං ප්‍රධාන කුමරු (용성대군, 1624-1629)
 යංජු ජෝ වංශයේ ජංර්යොල් අගබිසව (장렬왕후 조씨)
දරුවන් නැත
 ජෝ ග්වයි-ඉන් (폐귀인 조씨, 1615-1652) 
 හ්යෝම්යොං කුමරිය (효명옹주,1637-1700)
 සුංසොන් කුමරු (숭선군, 1639-1690)
 නක්සොන් කුමරු (낙선군, 1641-1695)
 ජං ග්වයි-ඉන් (귀인 장씨)
දරුවන් නැත

ඔහුගේ සම්පූර්ණ මරණාපර නාමය
 කොරියාවේ මහා ඉන්ජෝ ගේචොන් ජෝඋන් ජොංගි සොන්දොක් හොන්මුන් යෝල්මු මියොංසුක් සුන්හ්යෝ රජ
 인조개천조운정기선덕헌문열무명숙순효대왕
 仁祖開天肇運正紀宣德憲文烈武明肅純孝大王

නූතන නිරූපණ
යු ඉන්-චොන් විසින් 500 ඉයර්ස් ඔෆ් ජොසොන්
නම්හන් මවුන්ටන් ෆෝට්‍රස්  (MBC, 1986-1987) තුළ
ආන් දේ-යොං විසින් වෙස්ට් පැලස් (KBS2, 1995) තුළ
කිම් චං-වන් විසින් ඉල්ජිමේ (SBS, 2008) තුළ
චෝයි ජුං-වූ විසින් ස්ට්‍රෝංගස්ට් චිල්වූ (KBS2, 2008) තුළ
ද රිටර්න් ඔෆ් ඉල්ජිමේ (MBC, 2009) තුළ
කිම් කප්-සූ විසින් ද ස්ලේව් හන්ටර්ස් (KBS2, 2010) තුළ
සුන්වූ ජේ-දුක් විසින් හෝර්ස් ඩොක්ටර් (MBC, 2012-2013) තුළ
ලී දොක්-හ්වා විසින් කෘවල් පැලස් - වෝ ඔෆ් ෆ්ලවර්ස් (jTBC, 2013) තුළ
කිම් මියුං-සූ විසින් ද ත්‍රී මස්කිටියර්ස් (tvN, 2014) තුළ
කිම් ජේ-වොන් විසින් ''ස්ප්ලෙන්ඩිඩ් පොලිටික්ස් (MBC, 2015) තුළ ඉන්ජෝ රජුගේ චරිතය නිරූපණය කොට ඇත
මේවාත් බලන්න
කොරියාවේ ඉතිහාසය
කොරියාවේ පාලකයින්
ජොසොන් රාජවංශය

මූලාශ්‍ර

ජෝසුන් පාලකයින්
1595 උපත්
1649 මරණ
17වන සියවසේ කොරියානු රාජ්‍යත්වය
යොන්සන්-ගුන් (23 නොවැම්බර් 1476 – 20 නොවැම්බර් 1506, රාජ්‍ය
1494–1506), හෙවත් යි යුං යන උපන් නාමයෙන් හැඳින්වෙන්නේ කොරියාවේ ජොසොන් රාජවංශයේ 10වන පාලකයායි
ඔහු සොංජොං රජුට දාව ඔහුගේ දෙවන බිරිඳ වූ යූන් ආර්යාවට උපන් වැඩිමහල් පුත්‍රයා විය
ජොසොන් රාජවංශයේ ක්‍රෑරම සහ අයහපත්ම රජු ලෙස සැලකෙන්නේ යොන්සන්ගුන් ය
සොන්බි වංශවතුන් වෙත දියත් කළ ලේ පිපාසිත විරේචන ද්විත්වයක් හේතුවෙන් ඔහු කුප්‍රකට වී ඇත
විවිධ පළාත්වලින් ගෙන්වා ගත් කාන්තාවන් දහසක් පමණ මාලිග විනෝදය සපයන්නියන් ලෙස යොදා ගත් ඔහු, සොංග්‍යුංග්වාන් අධ්‍යයන ශාලාව සිය පෞද්ගලික විනෝද භූමියක් බවට පත්කොට ගත්තේ ය
පසුව සිහසුනෙන් නෙරපන ලදුව යොන්සන්-ගුන්හට විහාර නාමයක් ප්‍රදානය නොකෙරිණි
ඔහුගේ මවගේ දඬුවම
සොංජොං රජුගේ පළමු බිරිඳ වූ ගොංහ්යේ අගබිසවගේ මරණය තෙක් යොන්සන් කුමරුගේ මව වූ යූන් ආර්යාව හෙවත් බලයෙන් පහකළ යුන් අගබිසව රජුගේ උපබිසවක් ලෙස කටයුතු කළා ය
රජුට පුරුෂ උරුමකරුවකු නොවූ හෙයින්, රාජකීය අනුප්‍රාප්තිය සුරක්ෂිත කිරීමට දෙවන බිරිඳක් පත් කරගන්නා මෙන් උපදේශකවරු රජුට දැන්වූහ
රූමත් තැනැත්තියක වූ යුන් ආර්යාව 1476දී චාරිත්‍රානුකූලව විවාහ කරගැනිණි
මාස කිහිපයකට පසු ඇය සිය ප්‍රථම පුත්‍රයා වූ යි යුං හට උපත දුන් අතර, පසුකලෙක ඔහු යොන්සන් කුමරු නම් විය
මාලිගය තුළ විසූ සොංජොංගේ උපබිසෝවරුන් කෙරෙහි දැඩි ඊර්ෂ්‍යාවෙන් පෙළුණු මේ නව අගබිසව ඉන් එක් අයකුට 1477දී වස ලබාදුන්නා ය
1479දී, එක් රාත්‍රියක ඇය සොංජොංගේ මුහුණ සූරා තුවාල කැලැල් ඇතිකළා ය
ශෝධන ද්විත්වය
කිරුළහිමි කුමරු ක්‍ර‍මයෙන් වැඩුණු අතර 1494දී සොංජොං රජුගෙන් පසු ඔහු රජකමට පත් විය
සිය රාජ්‍ය සමයේ මුල්කාලයේ ඔහු ඥානාන්විත දක්ෂ පාලකයකු ලෙස කටයුතු කරමින් රාජ්‍ය ආරක්ෂාව සහතික කළ අතර, දුගී ජනයාට උපකාර කළේ ය
කෙසේනමුත් රජකමට පත්ව නොබෝ දිනකින්, ඔහු සිය ගුරුවරයකු වූ ජෝ සා-සෝ මරණයට පත්කිරීමත් සමග ඔහුගේ සැහැසි ගති ඉස්මතු වන්නට විය
සිය සැබෑ මවට සිදු වූ දෙය පිළිබඳ ක්‍රමයෙන් වටහාගත් ඔහු මරණාපරව ඇගේ පදවිය සහ තනතුරු ප්‍රතිෂ්ඨාපනයට උත්සාහ දැරී ය
සරිම් දේශපාලන පක්ෂයේ නිලධාරීහු සොංජොං රජුගේ කැමැත්තට විරුද්ධව ක්‍රියාකළ යොන්සන්ගුන්ගේ උත්සාහයන් කෙරෙහි විරුද්ධත්වය පලකළහ
ඔවුන් කෙරෙහි අප්‍රසාදය පලකළ යොන්සන්ගුන් එම නිලධාරීන්ව ඉවත් කිරීමට කල්පනා කළේ ය
1498දී, කිම් ජොං-ජික්ගේ ශිෂ්‍යයකු වූ කිම් ඉල් සොන් විසින් 1455දී සේජෝ රජු‍ගේ සිහසුන පැහැර ගැනීම පිළිබඳ විවේචනාත්මක ඡේදයක් රාජකීය වාර්තාවට ඇතුළු කළේ ය
බොහෝ සරිම් නිලධාරීන්ට දඬුවම් පැමිණවීමට මෙය අවස්ථාවක් කොටගත් යොන්සන්ගුන් කිම් ඉල් සොන් ඇතුළු කිම් ජොං-ජික්ගේ අනුගාමිකයන්ට රාජද්‍රෝහී චෝදනා එල්ල‍කොට මරණ දඬුවම නියම කළේ ය
‍ අනතුරුව කිම් ජොං-ජික්ගේ ශේෂයන් අංගච්ඡේදනය කරන ලදී
මෙය පළමු වියත් ශෝධනය (무오사화 戊午士禍) ලෙස හඳුන්වයි.

1504දී, ඉම් සො-හොං විසින් යොන්සන්ගුන්ට ඔහුගේ මවගේ මරණය සම්බන්ධ තොරතුරු හෙළිකළ අතර, ඇය විසින් වස පානය කළ පසු වමනය කළ රුධිරය සහිත රෙදි කඩක් ඔහු පෙන්වී ය
ඉන් මඳ කලකට පසු 1504 මාර්තු 20 දින, සිය මවගේ මරණයට දායක වූයේ යැයි පැවසුණු සිය පියාගේ උපබිසෝවරුන් දෙදෙනකු වූ ජොං සහ ඉයොම් ග්වයිඉන්වරියන් දෙදෙනකුට හිංසා කොට මරණයට පත්කරන ලදී
යොන්සන්ගුන්ගේ මිත්තණිය වූ මහා ඉන්සු රැජින හෙවත් සෝහ්යේ අගබිසව යොන්සන්ගුන් සමග ආරවුලක පැටලීමෙන් පසු මියගියා ය
සිය මවගේ දඬුවමට සහාය දුන් රාජ්‍ය නිලධාරීන් රැසකට දඬුවම් කළ රජු සිය මව මරණාපරව ජෙහොන් අගබිසව ලෙස නම්කළේ ය
එසේම ඔහු හන් මියොං-හොයිගේ සොහොන විවෘත කර එහි මෘතදේහයේ හිස වෙන්කිරීමට නියෝග කළේ ය
එපමණක් නොව එම සිදුවීම සිදු වූ සමයේ රාජ මාලිගයේ සිටි සුළු නිලධාරීන්ට පවා ඔහු දඬුවම් කළේ ය
මේ අතර, ඉම් ‍සා-හොංට උසස්වීමක් පිරිනැමුණු අතර, ඔහුගේ හිත මිත්‍රාදීන්ට වැදගත් කාර්යාලවල තනතුරු සහ ත්‍යාග පිරිනැමිණි
මෙම සිදුවීම දෙවන වියත් ශෝධනය (갑자사화 甲子士禍) ලෙස හඳුන්වයි.

කතා කිරීමේ සහ ඉගෙනීමේ අයිතිය මැඬලීම
සොංග්යොංග්වාන් රාජකීය විශ්වවිද්‍යාලය මෙන්ම වොන්ගක්-සා විහාරය වසා දැමූ යොන්සන්ගුන් එම ස්ථාන සිය පෞද්ගලික විනෝද භූමිය කොටගත්තේ ය
අනතුරුව කොරියානු අර්ධද්වීපයේ විවිධ ප්‍රදේශවලින් ගෙන්වාගත් තරුණියන් සහ අශ්වයන් එහි රැස්කර තැබී ය
ඔහු එම ස්ථානයේ පෞද්ගලික වෛශ්‍යාගාරයක් ඉදිකිරීමට අදහස් කළේ ය
ඔහු අගනුවර විශාල ජනාවාස ප්‍රදේශයක් සහ එහි වූ ජනාවාස 20,000ක් සමග ඉවත් කර දැමූයේ දඩයම් භූමියක් ඉදිකිරීම සඳහායි
එසේම ඔහු මෙම ව්‍යාපෘතිවල සේවය කිරීමට බලෙන් මිනිසුන් බඳවා ගත්තේ ය
බොහෝ සාමාන්‍ය ජනයා හංගුල් බසින් රචිත දැන්වීම් ආධාරයෙන් රජුට අපහාස කළහ
මේ හේතුවෙන් කෝපයට පත් වූ යොන්සන්ගුන් හංගුල් භාවිතය තහනම් කළේ ය
අමාත්‍යවරුන් රජුගේ ක්‍රියාකලාපයට විරෝධය දක්වන විට ඔහු සමීක්ෂක කාර්යාලය (රජුගේ අයෝග්‍ය ක්‍රියාමාර්ග සහ ප්‍රතිපත්ති විවේචනය සඳහා වූ) සහ හොංමූග්වන් (රජුට කොන්ෆියුසියානු ඉගැන්වීම් ආධාරයෙන් උපදෙස් සැපයූ පුස්තකාලය සහ පර්යේෂණ මධ්‍යස්ථානය) ආයතනය අවලංගු කළේ ය
ඔහු ඇමතිවරුනට ලාංඡනයක් පළඳන ලෙස නියෝග කළේ ය
එම ලාංඡනයේ සඳහන් වූයේ
"ආපදා ගෙනෙන ද්වාරයකි මුඛය
දිව යනු ගෙල සිඳින අසිපතකි
මුඛය වැසී දිව පත්ළෙහි ඇති කල සිරුර සාමයෙහි පවතීවි
" (口是禍之門 舌是斬身刀 閉口深藏舌 安身處處牢) යනුවෙනි
රජුන් තිදෙනකු යටතේ සේවය කළ ප්‍රධාන පණ්ඩක කිම් චෝ-සුන්, යොන්සන්ගුන්ට ඔහුගේ ක්‍රම වෙනස් කරන ලෙස අයැද සිටි අවස්ථාවේ, යොන්සන්ගුන් ඔහුට හීවලින් විද මරණයට පත්කළ අතර, ඔහුගේ බාහු කපා දැමී ය
මීට අමතරව යොන්සන්ගුන් හත්වන මට්ටම දක්වා ඔහුගේ ඥාතීන්ට දඬුවම් පැමිණවී ය
යොන්සන්ගුන් රාජකීය ලේකම්වරුන්ගෙන් මෙම දඬුවම යෝග්‍ය දැයි විමසූ විට ඔවුන් එයට විරුද්ධව කිසිවක් පැවසීමට තරම් නිර්භය වූයේ නැත
තමන් විසින් වත්කළ පානයක් විසිරීමට සැලැස්වීම හේතුවෙන් ඔහු චාරිත්‍ර අමාත්‍යවරයාව පිටුවහල් කළේ ය
ඔහුගේ පියාගේ නිදහස් පාලන සමය හා සැසඳීමේ දී, අතිශය දරදඬු පාලනයක් වූ යොන්සන්ගුන්ගේ ආඥාදායක පාලනය හමුවේ ජනයා බියට පත් විය
සිහසුනෙන් නෙරපීම
1506දී, එනම් යොන්සන් රජුගේ 12වන වර්ෂයේ දී, නිලධාරීන් කණ්ඩායමක් විසින් – විශේෂයෙන්ම පාක් වොන්-ජොං, සොං හුයි-ආන්, යූ සූන්-ජොං සහ හොං ග්යොං-ජු මෙම ආඥාදායක පාලකයාට එරෙහිව සැලැස්මක් දියත් කරන ලදී
ඔවුහු 1506 සැප්තැම්බර් 2 දින කුමන්ත්‍රණයක් දියත් කොට රජුව සිහසුනෙන් නෙරපා ඔහුගේ අර්ධ-සොයුරු ජින්සොං ප්‍රධාන කුමරුන්ව සිහසුනට පත්කළහ
අනතුරුව යොන්සන් රජුව, කුමාර තනතුර දක්වා පහත හෙළන ලදී
අනතුරුව ඔහුව ගංහ්වාදෝ දිවයිනට පිටුවහල් කෙරුණු අතර, එම වර්ෂයේම සති කිහිපයකට පසු ඔහු මියගියේ ය
යොන්සන්ගුන්ගේ සැහැසි පාලනයට අනුබල දුන් අතිශය රූමත් ජං නොක්-සු උපබිසවගේ හිස ගසා දැමුණු අතර, යොන්සන්ගුන්ගේ ළදරු පුතුන්ව ද මරා දමන ලදී
සොංජොං රජු (성종)
 මව
හමන් යුන් වංශයේ ජෙහොන් අගබිසව (제헌왕후 윤씨)
 බිසෝවරුන්
ෂින් වංශයේ මුන්සොං වල්ලභ කුමරිය (거창군부인 신씨, 1472–1537)
 බලයෙන් පහකළ අනුප්‍රාප්තික කුමරු (폐세자)
 ප්‍රධාන කුමාර චංන්‍යොං (창녕대군)
 දොන්සු කුමරිය (돈수옹주)
 ජෝ වංශයේ බලයෙන් පහකළ රාජකීය වංශවත් බිසව (폐빈 조씨)
 ජොන් සුක්-යොං (숙용 전씨)
 කිම් සුක්-වොන් (숙원 김씨)
 ලී සුක්-උයි (숙의 이씨)
 යංප්යොං කුමරු (양평군)
 යි දොන්-සූ කුමරු (왕자 이돈수)
 දියණියක්
 සුක්-යොං, ජං නොක්-සු (숙용 장녹수,
–1506) 
 දියණියක්
 වූ සුක්-යොං (숙용 우씨)
දරුවන් නැත

ඔහුගේ ප්‍රශංසාත්මක මරණාපර නාමය
 කොරියාවේ මහා හොන්චොන් හොංදෝ ග්යුංමුන් විමු රජ
 헌천홍도경문위무대왕
 憲天弘道經文緯武大王

මාධ්‍ය තුළ
ඔහු සහ ඔහුගේ ප්‍රියතම උපබිසව වූ ජං නොක්-සු වටා ගෙතුණු, ජං නොක්-සු නැමැති රූපවාහිනී කතාමාලාව තුළ ඔහුගේ චරිතය දක්නට ලැබෙයි
ජං නොක්-සු කොරියානු ඉතිහාසයේ වඩාත් කුප්‍රකට රූමතියන් අතුරින් අයකු යැයි සැලකේ. යොන්සන්ගුන් බලයෙන් පහකළ පසු ඇගේ හිස ගසා දැමෙයි
වුමන් ඔෆ් ද වර්ල්ඩ් (මෙහි ප්‍රධාන චරිතය ඔහුගේ අර්ධ සොයුරාගේ තෙවන බිසව සහ ඇගේ 2වන නෑනණ්ඩියයි) නැමැති කතාමාලාවේ පළමු කතාංගයේ පළමු දර්ශනයන්හි යොන්සන් කුමරුට එරෙහි කුමන්ත්‍රණය දැකගත හැක
මෙහි ඔහුව නිරූපණය කොට ඇත්තේ නොමග ගිය, වියරු රජකු ලෙසයි
ඇතැම් අවස්ථාවන්හි ඔහු සිහිමඳව බිම ඇදවැටෙනු ද නිරූපිත ය
දේ ජං ගුම් නැමැති රූපවාහිනී කතාමාලාව තුළ කොරියාවේ සිටි දුෂ්ටම රජු ලෙස ඔහුව දක්වා ඇත
2005දී විකාශය වූ චිත්‍රපටයක් වන කිං ඇන්ඩ් ද ක්ලවුන් තුළ යොන්සන්ගුන් වෙනස්ම අයුරකින් නිරූපිත ය
(ඇතැම්විට හැඟීම් රජකු ලෙසත්, බොළඳ රජමාලිග විකටයකු ලෙසත් නිරූපිත ය) මෙහි බලයෙන් පහකළ යුන් අගබිසවගේ කතාව ද අන්තර්ගත වන අතර, එහි වැන්දඹු ඉන්සු රැජින සහ යුන් රැජිනගේ සැමියාගේ ඊර්ෂ්‍යාකාර උපබිසෝවරුන් දෙදෙනකුගේ කුමන්ත්‍රණයකට ඇය මැදි වන අයුරු නිරූපිත ය
ඔහුගේ චරිතය 2008 රූපවාහිනී කතාමාලාවක් වූ ද කිං ඇන්ඩ් අයිහි අවසන් කතාංග තුළ ද ඔහුගේ චරිතය දක්නට ඇත
2011 රූපවාහිනී කතාමාලාවක් වූ ක්වීන් ඉන්සූහි අවසන් කතාංග 5 තුළ යොන්සන්ගුන් දක්නට ලැබෙයි
2015 චිත්‍රපටයක් වූ ද ට්‍රෙච්රස් තුළ ද ඔහු නිරූපිත ය
මේවාත් බලන්න
කොරියාවේ රජවරුන්ගේ ලැයිස්තුව
කොරියාවේ ඉතිහාසය
ජොසොන් රාජවංශය

සටහන්

මූලාශ්‍ර

1476 උපත්
1506 මරණ
ජෝසුන් පාලකයින්
15වන සියවසේ කොරියානු රජවරුන්
16වන සියවසේ කොරියානු රාජ්‍යත්වය
හ්යෝජොං රජු (3 ජූලි 1619 – 23 ජූනි 1659) යනු කොරියාවේ ජොසොන් රාජවංශයේ දාහත්වන පාලකයායි
ඔහු විසින් 1649 සිට 1659 දක්වා එරට පාලනය කොට ඇත
ඔහු වඩාත් ප්‍රකට වූයේ මැංචු ක්විං රාජවංශය වෙත ඔහු සැලසුම් කළ ගවේෂණය හේතුවෙනි
එසේම ක්විං රාජවංශයේ ඉල්ලීම අනුව ඔහු විසින් රුසියානු අධිරාජ්‍යයට එරෙහිව ආක්‍රමණයක් දියත් කරන ලදී
ඔහු විසින් උතුරු ගවේෂණය සඳහා ද සැලසුම් කර තිබුණත්, ඊට පෙර ඔහු මියයාම නිසා එය ක්‍රියාවට නැංවුණේ නැත
උපත සහ පසුබිම
හ්යෝජොං රජු උපත ලැබූයේ 1619දී ඉන්ජෝ රජුගේ දෙවන පුත්‍රයා ලෙස ය
ඔහු උපදින විට ඔහුගේ පියා කුමරකුව සිටියේ ය
1623දී, බටහිර පක්ෂය (西人) විසින් කුමන්ත්‍රණයක් මෙහෙයවා ග්වංහේගුන් රජ නෙරපා ඉන්ජෝව සිහසුනට පත්කරන ලදී
අනතුරුව හ්යෝජොංව ද මාලිගය වෙත කැඳවන ලද අතර, 1626දී ඔහුට බොංරිම්දේගුන් (බොංරිම් ප්‍රධාන කුමරු) යන පදවිය පිරිනැමිණි
ක්විං රාජවංශයේ සිරභාරයට පත්වීම
1627දී, ඉන්ජෝ රජුගේ දැඩි විදේශ ප්‍රතිපත්තිය හේතුවෙන් කොරියාව සහ මැංචුවරුන් අතර යුද්ධයක් ඇති විය
පසුව, 1636දී, මැංචුවරුන් (ක්විං රාජවංශය) විසින් ජොසොන් රාජ්‍යය පරාජයට පත්කළ අතර, ඉන්ජෝ රජු සංම්ජොන්දෝහි දී, ක්විං අධිරාජයාට පක්ෂපාතී වන බවට බොරොන්දු වූයේ ය
එහිදී ඔහුට හොං තායිජිගේ දෙපාමුළ නව වරක් ආචාර කිරීමට සිදු විය
එහිදී ඉන්ජෝ සහ හොං තායිජි විසින් ගිවිසුමක් අත්සන් කළ අතර, එමගින් මැංචුවරු ඉන්ජෝගේ වැඩිමහල් පුත් ‍කිරුළහිමි සෝහ්යොන් කුමරු සහ හ්යෝජොංව සිරකරුවන් ලෙස චීනයට රැගෙන ගියහ
චීනයේ පිටුවහලකුව සිටි සමයේ, හ්යෝජොං සිය වැඩිමහල් සොහොයුරාව ක්විං රාජවංශයේ තර්ජනවලින් බේරා ගැනීමට විශාල පරිශ්‍රමයක් දැරී ය
මෙකල හොං තායිජි සහ ඔහුගේ මැංචු හමුදා චීන මිං රාජවංශයට එරෙහි සටනේ නිරතව සිටි අතර, ඔවුහු මොංගෝලියානුවන් සහ චීන මුස්ලිම්වරුන් සමග ද කටන්වලට එළඹ සිටියේ ය
ඇතැම් අවස්ථාවල දී, ක්විං අධිරාජයා විසින් සෝහ්යොන් කුමරුට යුධ පෙරමුණට ගොද් මැංචුවරුන්ගේ සතුරන් පරාජය කිරීමට ආධාර කරන මෙන් පැවසී ය
කෙසේනමුත්, ජොසොන් සිහසුනේ නිල උරුමකරු වූ සිය සොහොයුරා පිළිබඳ හ්යෝජොං බිය වූයේ ඔහුට යුධ අත්දැකීම් නොතිබූ නිසායි
මේ නිසා සිය සොහොයුරා වෙනුවට සටනට ගිය ඔහු, උයිඝර්වරුන්ට සහ බටහිර පෙරමුණේ මුස්ලිම්වරුනට එරෙහිව සටන් වැදීමට සෝහ්යොන් කුමරුට ආධාර කළේ ය
සිය සොහොයුරා සමග චීනයේ සිටි අවධියේ ඔහු යුරෝපීයයන් සමග සබඳතා ගොඩනගා ගත්තේ ය
එසේම ජොසොන් රාජ්‍යය විදේශ බලපෑම්වලින් ආරක්ෂා කරගැනීම සඳහා නව තාක්ෂණය සහ ශක්තිමත් දේශපාලන හා යුධ පද්ධතියක් ගොඩනැගිය යුතු බව ඔහු වටහා ගත්තේ ය
ඔහු තමන්ව සිය රාජ්‍යයෙන් සහ පවුලෙන් වෙන් කළ ක්විං රාජවංශය කෙරෙහි කෝපයෙන් පසු විය
මෙකල ඔහු 1636 ක්විං රාජවංශයේ යුද්ධයට ප්‍රතිචාර ලෙස මැංචුවරුන්ට එරෙහි උතුරු යුධ ව්‍යාපාර සඳහා දැවැන්ත සැලසුම් ගොඩනැගී ය
සිංහාසනාරූඪය
1645දී, කිරුළහිමි සෝහ්යොන් කුමරු තනිව ජොසොන් වෙත පැමිණියේ, සිහසුන භාරගෙන ඉන්ජෝට රාජ්‍ය පාලනයට උපකාර කිරීම සඳහායි
පසුව ඉන්ජෝ රජු විසින් සිය සැමියාගේ මරණයට සැබෑ හේතුව සෙවීමට තැත් කළ සෝහ්යොන්ගේ බිරිඳට ද දඬුවම් ලබාදුන්නේ ය
පුරාවෘත්ත අනුව පැවසෙන්නේ, කිරුළහිමි කුමරු චීනයේ සිට රැගෙන ආ තීන්ත පුවරුවකින් ඉන්ජෝ සිය පුත්‍රයාව මරා දැමූ බවයි.

කිරුළහිමි සෝහ්යොන් කුමරුගේ වැඩිමහල් පුත්‍රයා වූ සුක් චුල් කුමරු වෙනුවට, ඉන්ජෝ රජු විසින් බොං රිම් ප්‍රධාන කුමරුන්ව කිරුළහිමි කුමරු පදවියට පත්කරන ලදී
1649දී, ඉන්ජෝ රජු මියයාමත් සමග හ්යෝජොං ජොසොන් රාජවංශයේ 17වන පාලකයා ලෙස සිහසුනට පත් විය
උතුරු යුධ ව්‍යාපාර
සිහසුනට පත්වීමෙන් පසු, හ්යෝජොං විසින් කොරියාවේ යුධහමුදාව ප්‍රතිසංස්කරණයට සහ පුළුල්කරණයට ලක්කරන ලදී
පළමුව ඔහු රජුටත් වඩා වැඩි බලයක් ඉසිලූ දූෂිත දේශපාලනඥයකු වූ කිම් ජා-ජොම්ව ඉවත් කරන්නට කටයුතු යෙදී ය
අනතුරුව ඔහු ක්විං රාජවංශයට එරෙහිව සටනට උපකාර කළ සොං සි-යොල් (හංගුල්
송시열
宋時烈) සහ කිම් ‍සං-හොන් මාලිගයට කැඳවී ය
ඔහු යුධ අංශය දැවැන්ත පුළුල් කිරීමකට ලක් කළ අතර, ජොසොන් සහ ක්විං අතර දේශසීමාවේ යාලු ගඟ අසල දේශසීමා බලකොටු කිහිපයක්ම ඉදිකළේ ය
හෙන්ඩ්‍රික් හැමල් ඇතුළු ලන්දේසි නාවිකයින් පිරිසක් ජේජු දූපත වෙත සේන්දු වීමත් සමග, හ්යෝජොං ඔවුනට හමුදාව වෙනුවෙන් තුවක්කු නිපදවන ලෙස අණකළේ ය
මෙය සත් අවුරුදු යුද්ධයෙන් පසුව කොරියාව තුළ තුවක්කු නිපදවූ ප්‍රථම අවස්ථාවයි.

1644දී සාර්ථකව මින් රාජවංශය ආක්‍රමණය කිරීමෙන් පසු ක්විං රාජවංශය බටහිර දෙසුන් ක්‍රමයෙන් ව්‍යාප්ත වන්නට විය
දැවැන්ත චීන හමුදාව මැංචුවරුන් විසින් සිය භාරයට පත් කරගැනීමත් සමග, හ්යෝජොංගේ යුධ ව්‍යාපාරය ක්‍රියාත්මක කළ නොහැකි බව පෙනිණි
ප්‍රතිසංස්කරණයට සහ පුළුල්කරණයට භාජනය කළ ද, ජොසොන් හමුදාව, මැංචු සහ චීන හමුදා සමග සටන් කළ හැකි තත්ත්වයේ නොපැවතිණි
එපමණක් නොව මේ වන විට ක්විං රාජවංශය, ජොසොන් රාජ්‍යය සැලකූයේ සිය සමීපතම මිතුරා ලෙසයි
කොරියාව සිය පුළුල් කළ හමුදාව ක්‍රියාවට නැංවූයේ 1654දී, ක්විං රාජවංශය රුසියානුවන් සමග සටනට උපකාර ඉල්ලූ අවස්ථාවේයි
ජොසොන් තුවක්කුකරුවන් 150ක් සමග මැංචු සෙබලුන් 3,000ක් හුතොං සටනේ දී (හංගුල්
호통 හන්ජා
好通) රුසියානුවන් සමග සටන් කළහ
වර්තමාන යිලාන් ප්‍රදේශයේ පැවති මෙම සටනින් ජයගැනීමට ක්විං-ජොසොන් මිත්‍ර හමුදාවන්ට හැකි විය
නැවත අවුරුදු හතරකට පසු 1658දී, හ්යෝජොං රජු රුසියාව එරෙහි සටනට ආධාර වීමට ක්විං රාජවංශ සෙබලුන් වෙත කොරියානු සෙබලුන් පිටත්කළේ ය
මෙහිදී ‍ෂින් ර්යුගේ නායකත්වයෙන් යුත් ජොසොන් තුවක්කු සහ කාලතුවක්කු සෙබලුන් 260ක් නින්ගුතා යුධ ආණ්ඩුකාර සර්හුදා වෙත යැවී ය
මෙම ඒකාබද්ධ හමුදාව හුර්කා සහ සුංගරි ගඟ වෙත ගමන් කළහ
අනතුරුව ඔවුහු සුංගරි ගඟ අමුර් වෙත වැටෙන ස්ථානයේ දී, අමුර් කොසැක් නායකයකු වූ ඔනුෆ්‍රිජ් ස්ටෙපානොව් යටතේ වූ රුසියානු හමුදා මුණගැසුණහ
මෙහිදී රුසියානුවන් 270ක් මරාදැමූ අතර, ඔවුන්ව මැංචු භූමියෙන් පලවාහරින ලදී
රුසියාවට එරෙහි සටන්වලින් හ්යෝජොං රජු යටතේ ජොසොන් හමුදාව කෙතරම් ස්ථාවර තත්ත්වයකට පත්ව සිටියේ ද යන්න වටහා ගත හැක
මෙසේ යුධ ව්‍යාපාර පැවතුණ ද, රුසියාව සහ ජොසොන් රාජ්‍යය අතර යහපත් සබඳතා පැවතිණි
මෙම උතුරු යුධ ආක්‍රමණය නන්සොන් ජොංබොල් (හංගුල්
나선정벌
羅禪征伐), හෙවත් "රුසියානුවන් මැඬලීම" ලෙස හඳුන්වයි.

වෙනත් කාර්යයන්
සත් අවුරුදු යුධ සමයේ පරිහානියට පත්ව තිබූ කෘෂිකර්මාන්තය වැඩිදියුණු කිරීම සඳහා වගා ක්‍රම පිළිබඳ බොහෝ ග්‍රන්ථ මෙකල ප්‍රකාශයට ‍පත්කෙරිණි
යුධ අංශය සමග ආර්ථිකය ද යථා තත්ත්වයට පත්කිරීම ඔහුට තරමක් අපහසු කටයුත්තක් විය
එසේම හ්යෝජොං විසින් ග්වංහේගුන් රජුගේ ඉදිකිරීම් ප්‍රතිසංස්කරණය කරන ලදී
සිය රාජධානිය නැවත ගොඩනැගීම පිණිස උණ්ඩ නිෂ්පාදනයට යෙද වූ ලෝහවලින් කාසි නිපදවීම මෙකල සිදු විය
ඔහුට රාජධානිය තුළ මෙන්ම පිටත ද නොයෙකුත් ගැටලුවලට මුහුණපෑමට සිදු වූ අතර, 1659දී මියයන විට ඔහුගේ වයස අවුරුදු 40කි
උතුරු ආක්‍රමණය සඳහා ඔහුගේ සැලැසුම ක්‍රියාවට නැංවුණේ නැතිවුවද, බොහෝ පුද්ගලයන් සලකන්නේ ඔහු දීප්තිමත් සහ අභීත පාලකයකු බවය
ඉන්ජෝ රජු (인조)
මව
හන් වංශයේ ඉන්ර්යොල් අගබිසව (인렬왕후 한씨)
බිසෝවරුන් සහ ඔවුන්ගේ දරුවන්
දොක්සු ජං වංශයේ ඉන්සොන් අගබිසව (인선왕후 장씨)
 අනුප්‍රාප්තික කුමරු (세자)
 සුක්ෂින් කුමරිය (숙신공주)
 සුකන් කුමරිය (숙안공주)
 සුක්මියොං කුමරිය (숙명공주)
 සුඛ්වි කුමරිය (숙휘공주)
 සුක්ජොං කුමරිය (숙정공주)
 සුක්ග්යොං කුමරිය (숙경공주)
 ග්යොංජු යි වංශයේ රාජකීය වංශවත් ආන් බිසව (안빈 이씨)
 සුක්න්‍යොං කුමරිය (숙녕옹주)

ඔහුගේ සම්පූර්ණ මරණාපර නාමය
 කොරියාවේ මහා හ්යෝජොං හ්‍යුම්චොන් දල්දෝ ග්වංගොක් හොංග්යොල් සොන්මුන් ජංමු සින්සොං හ්යෝනින් මියොංග්‍යුයි ජොංදොක් රජ
 효종흠천달도광곡홍열선문장무신성현인명의정덕대왕
 孝宗欽天達道光穀弘烈宣文章武神聖顯仁明義正德大王

නූතන නිරූපණ
හ්යෝජොංගේ චරිතය, බොංරිම් ප්‍රධාන කුමරුන් (봉림대군) ලෙස කොරියානු නාට්‍යයක් වන ද ස්ලේව් හන්ටර්ස් (KBS2, 2010) තුළ සුළු වශයෙන් දක්වා ඇත
එසේම හ්යෝජොං රජුගේ චරිතය හෝර්ස් ඩොක්ටර් (MBC, 2012) කතාමාලාව තුළ මෙහි ප්‍රධාන චරිතය වන ග්වං-හ්යුන් දොළොස්වන වියේ දී සුළු චරිතයක් ලෙස දක්වා ඇත
ක්රුවල් පැලස් කතාමාලාව තුළ ද හ්යෝජොංගේ චරිතය දක්නට ලැබේ
පසුව කිරුළහිමි කුමරු බවට පත්වන බොංරිම් ප්‍රධාන කුමරුන්ගේ චරිතය "හ්වාජුං (화정)" හෙවත් ස්ප්ලෙන්ඩිඩ් පොලිටික්ස් (MBC, 2015) යන කතාමාලාව තුළ ද දක්නට ලැබෙයි
පෙළපත

</center>

මේවාත් බලන්න
කොරියාවේ රජවරුන්ගේ ලැයිස්තුව
කොරියාවේ ඉතිහාසය
ජොසොන් රාජවංශය

මූලාශ්‍ර

බාහිර සබැඳි
  රුසියානු ව්‍යාප්තියට එරෙහි මැංචු–කොරියානු ආක්‍රමණය (나선정벌 (羅禪征伐)
  රුසියානු ව්‍යාප්තියට එරෙහි මැංචු–කොරියානු ආක්‍රමණයේ (나선정벌 (羅禪征伐) සිතියම 
  රුසියාවනු ව්‍යාප්තියට එරෙහි මැංචු-කොරියානු ආක්‍රමණය (나선정벌 (羅禪征伐) 
  රුසියානු-කොරියානු සම්බන්ධතාවයන්හි ප්‍රධාන ගැටලු 
   
  1654 සහ 1658 වර්ෂවල අමුර් ගංගාව අසල කොරියානු හමුදා දායකත්වය

ජෝසුන් පාලකයින්
1619 උපත්
1659 මරණ
17වන සියවසේ කොරියානු රාජ්‍යත්වය
ජොසොන්හි හ්යොන්ජොං රජු (15 මාර්තු 1641 – 17 සැප්තැම්බර් 1675) යනු කොරියාවේ ජොසොන් රාජවංශයේ 18වන පාලකයායි
1659 සිට 1675 දක්වා පාලනය ගෙන ගිය ඔහුගේ සමයේ විවිධ කරුණු, විශේෂයෙන්ම අවමංගල කටයුතු සම්බන්ධයෙන් දේශපාලන පක්ෂ අතර දැඩි ආරවුල් ඇති විය
පසුබිම
හ්යොන්ජොං උපත ලැබූයේ 1641දී හ්යෝජොං රජුගේ පළමු පුත්‍රයා ලෙසයි
යි යොන් යනුවෙන් නම් ලද ඔහු උපත ලද සමයේ ඔහුගේ පියා චීනයේ මැංචු ක්විං රාජවංශයේ සිරභාරයේ පසු විය
ඔහු උපත ලැබූයේ ෂෙන්යැංහි ය
1644දී මිං රාජවංශය පරාජයට පත්කොට නිල වශයෙන් ක්විං රාජවංශයේ අගනුවර බෙයිජිං වෙත ගෙනයාමට පෙර මැංචු අගනුවර වූයේ ෂෙන්යැං ය
1645දී සිය පියා සමග කොරියාවට පැමිණි ඔහු 1651දී කිරුළහිමි කුමරු තනතුරට පත් විය
හ්යෝජොංගේ අවමංගල්‍යය පිළිබඳ මතභේදය (යේසොං මතභේදය)
1659දී, හ්යෝජොං රජු මියයාමත් සමග හ්යොන්ජොං ‍ජොසොන්හි රජ බවට පත් විය
ඔහුගේ රාජ්‍ය සමයේ ප්‍රථම කටයුත්ත වූයේ හිටපු රජුගේ අවමංගල්‍යය පිළිබඳ කටයුතු යෙදීමයි
මධ්‍යස්ථ මතධාරී බටහිර පක්ෂය සහ නිදහස් මතධාරී දක්ෂිණ පක්ෂය, ඉන්ජෝ රජුගේ දෙවන බිරිඳ වූ ජංර්යොල් රැජින කොන්ෆියුසියානු අවමංගල ක්‍රමය අනුව කෙතරම් කලක් අවමංගල වස්ත්‍ර පැළඳිය යුතු දැයි විවාද කරන්නට විය
සොං සි-යොල්ගේ නායකත්වයෙන් යුත් බටහිර පක්ෂය පැවසූයේ ඇය එම වස්ත්‍ර හැඳිය යුත්තේ එක් වසරක් පමණක් බවයි. නමුත් හියෝ ජොක්ගේ නායකත්වයෙන් යුත් දක්ෂිණ පාක්ෂිකයන් එය වර්ෂ 3ක් විය යුතු බවට තර්ක කළහ
මෙම මතභේදය ගොඩනැගුණේ යම් තැනැත්තකුගේ දෙවන සුළු පුත්‍ර රජකු මියගිය විට එම තැනැත්තා අනුගමනය කළ යුතු අවමංගල සම්ප්‍රදායය පිළිබඳ පෙර කොන්ෆියුසියානු වාර්තා නොතිබීමයි
බටහිර පාක්ෂිකයන් මෙම දෙවන සුළු පුත්‍රයකු පිළිබඳ අදහස ඉදිරිපත් කරන විට, දක්ෂිණ පාක්ෂිකයන් වසර 3ක් යෝජනා කළේ හ්යෝජොං රජුගෙන් පසුව කෙලින්ම සිහසුනට පත් වූයේ ඔහු නිසායි
අවසාන තීරණය ගැනීමට තරුණ හ්යොන්ජොං රජුට භාර විය
ඔහු එක් වසරක කාල සීමාව තේරී ය
එමගින් බටහිර පක්ෂය ප්‍රමුඛ පක්ෂය ලෙස පිළිගැනිණි
නමුත් ඔහු රාජකීය අධිකාරයට බටහිර පාක්ෂිකයනගෙන් එල්ල විය හැකි තර්ජන වැළැක්වීමට ඔහු හියෝ ජොක්ව අග්‍රාමාත්‍ය කාර්යාලයෙන් ඉවත් නොකළේ ය
මෙලෙසින් දක්ෂිණ පාක්ෂිකයින් සහ බටහිර පාක්ෂිකයින් අතර අරගලය තීව්‍ර වූයේ අවමංගල කරුණ සම්බන්ධයෙනි
මීට පෙර 1623දී මහා උත්තර පක්ෂය බිඳ වැටීමෙන් පසුව, බටහිර පක්ෂය සහ දක්ෂිණ පක්ෂය හ්යෝජොං රජු යටතේ දේශපාලන සන්ධානයක් ඇතිකර ගෙන තිබිණි
නමුත් පසුව මෙම අවමංගල කරුණ සම්බන්ධයෙන් දෙපාර්ශ්වය දැඩි ඝට්ටනයකට පත්වීම වළක්වාලිය නොහැකි විය
හ්‍යොන්ජොං රජු විසින් පළමුව බටහිර පාක්ෂිකයන්ගේ වසරක කාලය ක්‍රියාත්මක කරවීමෙන් සහ දක්ෂිණ පාක්ෂික හියෝ ජොක් අග්‍රාමාත්‍ය තනතුරෙහිම රැඳවීමෙන් මෙම පක්ෂ දෙක අතර සමතුලිතතාව පවත්වා ගත්තේ ය
කෙසේනමුත් 1674දී, හ්යෝජොංගේ බිරිඳ වූ ඉන්සොන් රැජින සහ හ්යෝජොංගේ මව මියයාමත් සමග මෙම අවමංගල කරුණ නැවත කරලියට පැමිණියේ ය
දක්ෂිණ පාක්ෂිකයන්ට ජේඋයි අගබිසව අවමංගල වස්ත්‍ර වසරක් පළඳිනු දැකීමට අවශ්‍ය වූ අතර, බටහිර පාක්ෂිකයන්ට අවශ්‍ය වූයේ එය මාස නවයක කාලයක් සඳහා පමණි
මේ අවස්ථාවේදී හ්යොන්ජොං රජු දක්ෂිණයන්ගේ මතය අනුමත කිරීම හේතුවෙන් දක්ෂිණ පක්ෂය ප්‍රමුඛ පක්ෂය බවට පත් විය
1675දී හ්යොන්ජොං මියයාමෙන් පසුව ද මෙම මතවාදය යළි පැනනැගිණි
එය සමථයකට පත්කරන ලද්දේ හ්යොන්ජොංගේ පුත්‍රයා වූ සුක්ජොං රජු විසිනි
සුක්ජොං විසින් මෙම කරුණ සම්බන්ධයෙන් විවාද කළ සියලු දෙනාව නෙරපා දමන ලදී
මෙම මතවාදය හ්යොන්ජොං යුගයේ නිල ඉතිහාසය ලිවීමට ද බලපෑවේ ය
පළමුව එය ප්‍රධානව දක්ෂිණ පාක්ෂියන් විසින් ලියනු ලැබුව ද, පසුව බටහිර පාක්ෂික ඉතිහාසඥයින් විසින් එය ප්‍රතිශෝධනය කරන ලදී